url: =Cidamna : Tate Pattah Siamlohna In Tate' Khuak Cidamna leh Picinna Nawngkaisak Thei. Agelh – Sianu Vung Hau Lun - Laibu Saal\nHome > Thuluui/Articles > Cidamna : Tate Pattah Siamlohna In Tate' Khuak Cidamna leh Picinna Nawngkaisak Thei. Agelh – Sianu Vung Hau Lun\nCidamna : Tate Pattah Siamlohna In Tate' Khuak Cidamna leh Picinna Nawngkaisak Thei. Agelh – Sianu Vung Hau Lun\nTate Pattah Siamlohna In Tate' Khuak Cidamna leh Picinna Nawngkaisak Thei.\nPhoto Credit : www.itnonline.com\nTate muhna ah Nu leh Pa kitot kiselna ki nuakna in tate' khuak cidamna leh khantohna nawngkaisak hi ci hi.\nMipilte in a kantelna-ah innkuan sung haksatna a thuak kum (11) nuaisiah naupangte pen a khuak khantohna/picinna zekai-in mi lungsim damlo piang thei hi ci hi.\nA tunga innkuan sung haksatna i cih pen sum leh paai, nek leh dawn haksatna cihte sangin a nuai-a haksatnate i cihnopna hi zaw hi.\n• Tate muhna ah Nu leh Pa ki tot/selna\n• Tate a mawh ciangin thunem tawh a tel dong thuhilh ding sangin a hang kan lo-in totgawp/satgawppahna\n• Innkuan sung ah itna kilakkhiatlohna\n• Tate kampau khat peuhpeuh naupang kampau hi ci-in awlmawhlohna/thupit ngaihsutlohna\n• Innkuanin kiholim hun neihlohna\nTua bang innkuan sung haksatna a thuak naupangte pen a gol ciangin zong lungsim damlo mi (ahkl) innkuan sung nopsa lo-in a tangtat, mi tawh kithuah thei lo-in amah guak a kithuah a hehpihhuai mi hong suak thei hi.\nTua ahih manin innkuan sungah haksatna, kitheihkhialhna khat peuhpeuh hong om leh zong Nu leh Pate in tate muhna ah kitawng kiseel lo-in tate muhlohna ah limtak kikup ding thupi mahmah hi. Tate in mawhna khat peuhpeuh hong bawlkhak leh zong tawng pah, sat pah lo-in a hang limtak kantel phota a hoihlohnate tate' tel dingin hilh ding thupi hi. Tua hih leh totgawp satgawpna sangin mailam ah tua bang mawhna hong bawlkik lo zaw ding uh hi. Tua hi-a innkuan sungah itna kilak khia-in ki-it diamdiam ding pen Pasian' deihna tawh zong kituak bek thamlo-in Tate' lungsim pumpi cidam in mipil milian hong suak ding uh a, i gam leh minam hong khangto ding hi.\nက်န္းမာေရး ဆိုင္ရာ ဗဟုသုတမ်ား\nHau Lun -> Na Dam Nuam Hiam? FB. Page..\nItem Reviewed: Cidamna : Tate Pattah Siamlohna In Tate' Khuak Cidamna leh Picinna Nawngkaisak Thei. Agelh – Sianu Vung Hau Lun Description: Rating: 5 Reviewed By: Cinpu Zomi


timestamp: atn

url: =Tedim DC vai ~ Bob Tuangpi :: ZOMI DAILY\nTedim DC vai ~ Bob Tuangpi\nposted on 24 January 2022 at 8:48 am Lomkholna: BobTuangpi, News, Politics\nTutung galkapte in gambup ah DC (42) behlap uhhi. Tedim bek ong tuampiak uh hi dih zenzen lo hi. Amau’ gamvai geelna atun nang (Political Agenda) kalkhat asuanbeh dan vua kituat uh hilel hi. Kuama ngetman cih bang ahizong, eimite ong mai etna, ong kihtaak man leh ong deihsak man uh khong zongh ahideksuai kei hi.\nGalkap thuneihna nuai ah galkap danin amau’ pai-in apai uh hiphot lel zaw hi. Amau’ kihtaak ding leh maiet taak liang ih hih man cih zongh hihiau lolai hi. Atangtun leh tangtun loh thu tuam, tutadih bel amau’ geelna ah 2023 kum teh kiteel bawlkik sawm uh cih hiphot a, tua hun teh abeisa kiteel teh akizangh kiteeldan ngeina (Electoral System) ahi meetang tam ngah zaw pepeuh in aluahgaihna ( Fast Past The Post – FPTP) laih nading 2023 kum kiteel teh meetang akikim zui hawmna (Proportional Representation System) zatsawm pha mahmah uh cihna hizaw hi.\nTua dingin meekhiatna bial (Constituency) pen abeisa hun dan khuapi khat huam bulphuhna (Township based) hinawnlo ding a, khuapi huamte kigawmna khuapi siksanna ( District based) pai ding ageelna uh hang ziakin tutung gambup ah khuapi huam honkhat (42) khong tak abehlap uh athu kician siksanpi uh hizaw hi.\nAkikal nangawn ah mindeih a liitdawk abang puampuam, thu siiksan kician omlo mipi akhim abumhai sawm honkhat mah na om ta lawmlawm hi. Kuama hang hipeuh mahlo, khuahun hang hiziau hi.\nKawl galkapte zangh in Dawimangpa in Tedim DC hong pia hiding hi, cih ahizongin Pasian in Kawl galkap makaite’ lungsim lawngin Tedim DC hong khiatsuk liahliah lel e, cihte zongh hikhollo zaw hi.\nAhang upmawh agen ngeingai leh abeisa hun a eilam mipi palai leh thunei ngei kici honkhatte in akikal ah mualsuang phuh nuam peuh om tuak mawk ahih manin thudik ih pholaak kul hi. Abeisa gam hoih zawk deuh kum (10) sung khuttum zial liang a ih ngetnget hang akingahzo kilkello khat bel hi bilbel hi.\nAbeisa hun akingensa teng kipia cih bang hileh tutung DC (42) akibehlapna ah Yangon Region bup ah DC (10) tak kibehlap giap hi. Hih Yangon Region sung DC kibehlapna munte a mipi palaite leh ulian makaite in abeisa kum (10) sung DC angen ngei het kei uhhi.\nAhang bel DC piak ding piakloh ding vai ah eilam ahizong mundangte ahizong tutak thunei kicite in, ” eite kuamah thu hong donglo uh hiphot ve mate”…Pia nuam aih ciang a pia hiziau lel! Ataksuah leh suahloh bel hun in thu hong gen ve!\nTua hin eisung teng ah tuate’ pawl, tuate gual ci’n khutme ih kikawkkawk ih khuttum zial ih phunphun, ih hang sawhsawh pong hiau lel tak hang, ” Deih leh Deih loh thutuam, nial zawh leh nial hat thu cihte thu tuam, ih deih a deih kei zongh hong ki innphual piak hiphot mai e guai aw”…\n” Eite thu hong kidong dih dih lo suak ve!” ” Nui ding ih hia, kap ding ih hia” ” Nuam ding ih hia, dah ding ih hia” ” KA TA LAWMLAWM” “MAWK PEUHMAH” ” HELKHEZAWZEN” – Bob Tuangpi\nPrevious: Pau nam tampi theihna in pilna hi a, ei pau theihlohna in haina ahihi\nNext: Dictator i cih kuate hiam? ~ Hau Za Cin


url: =A MANPHA LAWHCINNA : T Sawm Lian – FGA Tulsa\nJanuary 16, 2019 Comments Off on A MANPHA LAWHCINNA : T Sawm Lian Zokam FGAIM\nNUNTAK MANPHAZAW TAWH LAWHCINNA\n1. A MANPHA LAWHCINNA\nLawhcinna pen a lawhcingsakte tawh kizui-in kibang kim lo hi. Pawlkhat adingin cidam taka om pen lawhcinna ahih lai-in, neih le lam a hauh kei leh a lawhcing lo-a a kingaihsun mi om hi. Mi pawlkhat in minphatna pen lawhcin a sawmna uh ahih lai-in, mi pawlkhat pen innkuan nuam bawl a sawm cinten hi thei uh hi. Sum a hauhloh hangin lawhcing lo dana na ngaihsut mi khat pen innkuan nuam a piansakna hanga lawhcing a kisa mahmah om thei hi. Tua hi a, lawhcin i sawmna leh i lawhcin nopna pen kibang lo cihna hi. A mihing tawh kizuiin kilamdang thei cihna hi. Tua ahih manin lawhcinna pen i tupna, i sawmna khatpeuh sepzawhna hi, ci leng kikhial lua lo ding hi.\nLawhcinna pen nasep khatpeuh a beina hi lo a, nasepkhat pan nasepna dang khat a kahtoh nading ahi hi.Lawhcinna-ah lungkimna om a, lungnopna leh thalawpna zong om ahih manin manpha mahmah hi.\nTai kidemna muna khatnate in a kidempih mite sangin a zah 4/5 in hatzaw tuan lo uh hi. A hatna uh pen neucik, tomcik bek zong hi thei a, khepi cia bek a kigamlatna zong hi thei hi. Tua mah bangin, mi lawhcingte pen midangte sangin nak takpi’n a pilzaw leh a siamzaw hi tuan lo uh hi. Mite a lungkiatna mun leh lawhsapna-ah zong kuhkal taka a sem tantante ahi hi.\nLawhcinna pen bangbang ahi zongin, baih taka neih theih lawhcinna pen manpha taktak lo hi. Lawhcinna thupi leh leitung tangthu a mi lawhcing tamzaw pen baih taka lawhcing hi loin, haksatna leh gensiatna, thuakna tampi kawmkal pana a khuasuak, mi sep nop nawnloh zawh, mi lungkiat zawh cianga zong a sem tantante ahi uh hi.\n‘Lawhcing dinga sep’ leh ‘lawhsam lo dinga sep’ pen kibang het lo hi. Lawhcin sawma sepna in thalawpna leh kipiakzawhna tonpih a, lawhsam lo dinga sepna-ah hangsanna taktak om thei lo hi. Lawhsap laulohna bek tawh sep sangin lawhcing lo thei lo dinga sepna pen manpha zaw hi. Ahih hangin lawhsapna a om khak zenzen leh zong thathak lak nading a zat siam kisam hi. Italian Renaissance hun laia mi thupi Michaelangelo in, “Ka siamna nei dingin bangci bangin sem ka hiam cih mite in thei leh, tu-a ka dinmuna ka tun theihna pen lamdang sa lo ding uh hi” ci hi.\nLeitung nuntakna pen haksatna leh buaina bek tawh kidim lo a, nopsakna leh lungnopna hun zong tampi om hi. Khuasuak (survive) dingin haksatna tampi phutsuak kisam a, tua bang lo-a baih taka lawhcin sawmna pen lungsim maan lo leh hoih lo ahi hi. Pengpelep nuntakzia pan sin ding thupi mahmah om hi.\nBiology sangnaupangte in pengpelep piankhiatdan sin uh hi. A tui (cocoon) sung panin hong suakkhia ding ahihna leh lungduai taka ngak dingin siapa in naupangte hilh hi.\nA tui sung pana pengpelep hong piangkhia ding pen ngaklah takin naupangte in en uh hi. Tuabanga a et laitak un haksa sapipi leh thasan in pengpelep piang dingin hong kithawi hi. A siapa un khoih lo-a en ding bekin a hilh hangin, sangnaupang khat in tua banga haksa sa mahmah a pengpelep suak ding pen hehpihhuai sa lua ahih manin va panpih a, baih taka hong piankhiat theih nadingin cocoon pen va honsak hi. Ahih hangin pengpelep pen si mawk hi!\nSiapa hong kileh kikin, pengpelep si a muh ciangin\ntheisiam pah hi. A hatna khempeuh tawh haksa sapipi-a piangkhia dingin a kibawl ahih manin panpih kisam lo a, tua banga haksa taka a piankhiatna pen thahatna a neih nadinga kisam ahi hi. Tua pen a khuasuak theih nadinga leitung ngeina ahi hi.\nTua mah bang ahi hi. Leitung nuntakna sungah haksatna leh lawhsapna khawng pen mihingte hoih nading leh thahatzawk sem nadinga kikoih ahi hi. Tua hi lo-a baih taka nuntak khuasuak sawmna pen lungkiatna leh nuntak manpha lo taka zat theihna ahi hi.\nNa lawhcin sawmna tektekah lawhcing khin lo ding hi teh. Tua hangin thanem leh lungkia-in om kei in. Alexander Graham Bell in a zi bil/beng hoih lo a zat ding van bawl a sawmna lamah telephone, kiho theih nading mukhia a, a tupna takah a lawhcinloh hangin, ama ading leh mi tampite phattuam nading bawlkhia a, tuhun ciangin tua a muhkhiatna tungtawnin leitung mi a tamzaw tham in meetna leh noptuamna tampi ngah hi. Lawhcin na sawmna hanga na sepna mun san takah na lawhcinloh hangin, a manpha dang khatah lawhcing thei veve hi teh.\nHih munah lawhcinna i gen ding pen a neu leh a lian cih om lo a, a meetna pen sum bek tawh kiteh lo a, nasep (service) i manphatna (value) pen a sepkhiat (output) lamah kiteh zaw hi. Muhkholhna (vision) leh tupna mun (goal) kician nei a, tua mun tun theih nadingin geelna hoih neih theih nading leh, tua lawhcin nading a nawngkaisak thei thu tuamtuam – launa, lungkiatna, lunggimna leh haksatna tuamtuam zawh theih nading leh, lawhcin nadinga kisam tuamtuamte pen i gen sawm ahi hi. Maan lo taka gualzawhna lam hi loin, manpha taka lawhcinna lam pen i gensawm ahihna mangngilh kei ni.\nZoplai ding>>2. LAWHCINNA A TUNGSAKTE


url: =Singapore pasal khatin anu buan ahih manin thong kum 16 kiadingin thu kipia :: ZOMI DAILY\nposted on 15 March 2018 at 11:50 pm Lomkholna: News, Sawltak, Singapore, World\nSingapore gamsung ah pasal khatin apianna anutektek buan (rape) ahih manin thong kum 16 kiading in thu kipia cih MMOnline pan kiza hi. Thong kum 16 akiatding banah ciangduai tawh tawsat 16 Strokes zong kipiakbeh hi.\nTua apianna anu “biological mother” abuanpa pen kum 34 aphakhin khat hi a, anu buanzel, zahmawhvai tawh nawngkai sakzel (Raping & Molesting) cih High Court Judge thukhenmangpi te’n kiciantak in mukhia uh ahih manin, thong kum 16 kiading in thu apia uh ahihi.\nAnu khualna in tuapa ii amin apuam pen kipulak khialo hi ci’n Judicial Commissioner Foo Chee Hock in genkhia hi. Tuapa in anu anunungpen anawngkaisak pen abeisa 2013 kumsung ahihi. Anu buan, nawngkaisak ahih manin, akiman hi a, zanni Wednesday (March 14) ni in thukhenna aki neisiangta, thongkiatding zah aki genkhiata ahihi.\nTuabangin anu abuan hunlai in anu pen kum 53 phakhinta hi. Deputy Public Prosecutor Sharmila Sripathy-Shanaz in agenkhiatna ah abeisa kum 30 hunlai in asuahkhiatna anu abuankik himawk a, agamtatna pen bangci genkhiatding cihzong kammal katheipak nawnkeiliang hi ci’n genkhia hi.\nTuapa pen agamtana hangtawh Wednesday ni in “rape, molest, aggravated molest” cih mawhna Charges nam 3 tawh thu akibawl ahihi.\nLungsim ngaihsutna lamsang atheihdeuh siavuan “Psychiatrist” in thukhenzum ah tehci agenkhiatna ah anu pen buan athuakzawh alungsim linglawngden in “Acute Stress Disorder” natna ngahlawh hi ci’n genkhia hi.\nAthu pianzia pen nupinu in pasal neikik a, apasal tawh inndei aneu mahmah “one-bedroom flat” sungkhat ah aom uh kici hi. Tuabanghun laitak in atapa pen nasep kicianzong neilo in, aom nadingzong neilo ahih manin, anu in atapa hehpihhuai salua ahih manin, a inn uhah aomsak ahihi.\nAnu te omna inndei pen neumahmah in, lupna khat, cupboard khat, sabuai aneukhat, dailenbuk leh anhuan nadingin abawltawm uh makeshift kitchen cihtengbek aomzia inndei aneu mahmahsung khatah anu te aom ahihi.\nAtapa aomnading aneihloh ciangin anu in hehpihhuai sa in, a inndei sungah omsak a, midang hilo atapa ahih manin zanciangin akhekhuan ah lumsak uhhi.\nMore: Singapore numei khatin lawmngaih ngahzolo ahih manin Online ah ki tangko\nTuabang tengtawh 04 October 2013 kum, zingsanglam 2:30am hunpawl in amau nutaguak inndei sungah aomlaitak in atapa in anu abuan cimawk hi. Tulai leitung thuthang, thupiang tezong lipkhap dikkuat kihhuai semsem hi. Sawltak #zomidaily\nNext: US Miami khuasungah akilamthak lei khat kicim, mi 10 bang siding kici


url: =Ni khat sangin adang khat Thupi zaw hiam? - Zomi Adventist Innkuan\nRomans 14:5 in bang gen hiam? “Mi pawlkhatte in ni khat peuh adang sangin thupi zaw hi cih ngaihsutna nei uh a, pawlkhatte in ni khempeuh a kibang kim hi ci-in ngaihsun uh hi. Tua ahih manin a kuama peuh in amau hoihsakna thu cian takin thei ta uh hen” ci hi (KJV). A taktakin hih thu in bang kilamdang sak hiam?\nKhat veivei Laisiangtho in bang gen, a gen loh kammal kiseelsimte zong bang hiam cih i theih ding kisam hi. Rom 14: 5, 6 in Sabbath biakpiakna tawh kisai bangmah gen lo a, ni tawh kisai bek gen hi. Hih sunga agen ni pen Sabbath ni a bulhna in upmawh ngaihsut thu ahi hi.\nRoman 14:1 in hih thu teng khempeuh pen a kitelcian lo thu tawh kinialna lam kawk zaw hi, ci hi. Tua ahileh ni sagih ni Sabbath pen Pasian in piancilna ah a tuam koih, a siantho sak hi lo hiam (Piancilna 2:1–3), Pasian‟ thukham laizang ah koih hilo hiam (Paikhiatna 20:8–11), bang hangin a kitel cian lo thu suak thei mawk ding hiam?\nSuak thei lo hi! Rom 14:6 sim suk lehang a gennop kitel hi, “Ni khat peuh thupi diak hi, ci-in a tang mite in Topa pahtawina in a tang uh ahi uh hi. An khempeuh a ne mite in zong Pasian tungah lungdam ko in ne uh ahih manin Topa pahtawi mah-a a ne uh ahi hi.\nNek dingin kilawm lo hi, ci-in a ne lo mite in zong Pasian tungah lungdamna mah ko ahih manin a ne lo uh ahi hi” ci hi. Hih thu i sim ciangin Sabbath thu hi lo a, an tan ni a kigen hizaw hi. Amaute in midangte pen amau hihna tawh thu- khen uh hi. Farisai te in kaal khat in nihvei an tang uh a, tua pen kiphatsak-pih uh hi (Luke 18:12).\nRomans 14, sungah Paul in an tan le tan loh ding pen mimal ngaihsutna hilel a, Pasian’ thukham tawh kisai lo hi, ci hi.\nSource: Mark Finley, When God Says Remember\nTags: Questions, Zomi Quavadis\nPrev post Khekhap\nNext post Na Tun Nopna Mun Tel In


url: =Tg. T.E. Pau tawh holimna - TUNGZANG NEWS\nTg. T.E. Pau tawh holimna\nChristian lai lam nasepna ah Kawllai tawh Pasian nasem khat ahi Zomi vontawi Tg. Thawng En Pau @T.E. Pau pen Chin World Media te in Kawllai tawh holimpihna (Interview) pen Zomite' theihkim ding deihna tawh Tongsan Media Group in Zolai tawh letkhia kik in hong kisuaksak hi. Tg. T.E. Pau laigelhte' sungah " Jesu tawh holimna " cih pen Kawlgam ah akideih mahmah laibu minthang khat suakin, asim nuamte in ama Website : www.tepau.infor zongah kihawh thei ding hi.\nCW : Siapa...na minpi, nu le pa min le na pianna khua le tui cihte nong gen thei diam?\nT.E.Pau: Hih bang a holimpih theihna nong neih manun lungdamna hong gen masa nuam ing. Kei pen Pa Hau Lian Khai le Nu Ciin Do Niangte' tapa hi in, Tedim khuapi ah suak ing. Christian laigelh minthang C.S.Lewis in ama minpi ahi Clive Staples Lewis zang nawn loin, C.S Lewis azat ziau pen dik kasa peu maha, ken zong laigelh min dingin T.E.Pau ka nei hi.\nCW : Pilna zonna tawh kisai na tuahkhak thute tawm nong pulak thei diam?\nT.E.Pau : Tedim pan Tansawm ka zawh ciangin Yangon ah ka om suk a, 1999 kumin Myanmar Institute of Christian Theology, Yangon ah Bachelor of Theology sinin, 2003 kumin B. Th degree ka zo a, tua khit akipan lai lam ka lunglut pah a, tuni ciang dong mah lai nasepna tawh Pasian nasem khat ka suak hi. Secular education lamah bel University of Monywa pan ( 3yrs- Law) ka sin laitak zo man lo deuhin haksatna tuamtuam tawh khawl suak mai ing.\nCW : Na laigelhna tawh kisai-in, nang le nang kimuhna le kisinna cihte nong gen thei diam?\nT.E.Pau : Laigelhna tawh kisai bel a lamdang lua ka gen ding om tuan kei. A hangin a tamzaw pen lai let khiat (Translate) tam zaw ahih manin, laisimte lungsim a sukhak thei kammal zattheih ding thupi ngaihsut pen ing.\nCW : Na laisim ding mite bangci nam hi ding ngaihsutna nei na hia ?\nT. E. Pau : Tuni ciangciang ka laibu lekna le gelhnate pen Christian laibu ahih manin,a tamzaw Khristian khangnote sim theih ding mah ngaihsutpi in nei ing.\nCW: Laigelh siam khat na hihna ah nang ngaihsut le deihna bulpi taktak bang pen hisak na hia ?\nT. E. Pau : Ka gelhsa/ ka leksa lai khat pen kei mahmah ka simna tungtawn in ka lungkim ngiat in, ka khialhnate kiphawk in, puahpha kik ding cih pen tupi kasak khat ahi hi.\nCW : Siapa nang nisim in laigelh/ tei maw le?\nT. E. Pau : Laidang tuamtuam gelhnopna tawh laibu suak taktak ding nisim gelh zo nai lo hing. Laigelhna dingin lungsim sungah phawnna ( Inspiration) om kei le haksa mahmah hi. A hi zongin lungsim ah suahhun (Inspiration) ngah denna tawh laigelh siam khat kisuak zo lo ding hi zel hi. Tua manin lungsim ah a suahna pen 10% bek hi-in, hanciamna pen 90% bang i neih kei le laigelh siam minthang kisuak thei lo ding ahi hi. Tua hi in nisim a laigelh zawhna ding hanciam sawm mahmah ing.\nCW : laigelh minthangte' sungah kua pen in nang hong tawsawn penpen ahia Siapa?\nT.E.Pau : laigelh siam ka etteh bel tam mahmah ven..a diakdiak in lailek siam U Kyaw Hlaing Oo mah hi pen mai. A ma laileh (translate) khat ahi " Uncle Tom's Cabin " kici laibu pen ka neulai pek a kasim ahih manin, tua laibu mahin hong tawsawn penpen khat hi dingin um ing.\nCW : Nang nuntakna le na tuahkhak thu tungtawn a na gelh khiat laibu om hia Siapa?T. E. Pau : Laisiang tho sang kah lai-in ka tuah khak tungtawn a, ka gelh pawl khat om mah. Tua hun a ka gelhte Writing Style pen Allegory tam pianin, asawt loin ka Website ah koih sawm ing.\nCW : Bang hun, bang kum akipan laigelh kipan na hia Siapa ?\nT. E. Pau : Abeisa 2000 kum pawl akipan hi mai. Zomi Laisiangtho sang pawlkhatte bawl magazine le kawmtung asuan ding Laisiangtho kammal hoihnono cihte tawh laigelh kipan hi mai ing.\nC W: Hih bang a Khristian laigelh dingin hong makaih le hong genpih om hia ?\nT. E. Pau: Khristian lai lamah lut ding hong genpih ngei pen ka pa neu Rev. Thawng Khan Sing (Yan Win) hi-in, amah zong lailet lam mah asem khat hi. Tulaitak Myanmar Baptist Convention,( Director of Evangelism and Mission Department) ah sem hi. A ma laigelhte ka neu lai akipan ka simsim a, tua tungtawn in lai ukna tampi ka neih lawh hi. Tua banah ka sangkahpih ahia Tg. Thangno le Aung Aung te' laigelh ahi (Mang mat thak) kici laibu ka simna pan zong hi. A thupi khatah laigelh siamte tawh hong kimusak Salai Ram Ling Hmung hangin tampi ka lungdam hi.\nCW : Laigelh khat hihna ah a lungkim huai le angtan huai nasak thute nong gen thei diam?\nT. E. Pau : I laigelhte mi tampi in asimna tungtawn in, thathak ngahna, lungkimna, muhna man neih lawh in Pasian mizat asuahna hangin, laigelhpa/ nu ading lungkim huai le angtan huai penpen sa ing.C W: Laigelh sia khat hihna sungah bangin nang hong to pen ahia le Siapa?\nT. E. Pau : Laigelh khat ading haksa le hong to denpi pen ah laigelh ding kipat ciangin a thu akipan a sum le pai mahmah tawh tha hong kipia ngei lo hi. A diakdiak in ei Zomite sungah laigelh khat ading haksa phadiak sa ing. Laibu hong kileisak cih sangin, na laigelh hoih mah ven,,, bukhat bek hong letsong mah ve hong kisan ziau mah haksa penpen hi. Tua banah Christian laibu diakidak suakta tak kithoh thei lo lailai hi. Biakna sungah sum tampipi bei-in, pawi tuamtuam kibawl zo na pi, laibu bukhat leina ding haksa kisa mahmah hi.\nC W: Laibu bu bangzah na teikhia (Translate) khia khin zo a le Siapa?\nT.E.Pau : Ka laibu gelh le ka letkhiat (Translate) sa teng bel (1) Love and Marriage, By- Bruce and Carol Britten, (2) Answers for Your Marriage, By- Bruce and Carol Britten, (3) Love is a Fellings to be Learned, By- Walter Trobisch, (4) A reporters Interview with Jesus, By- Benton Rain Patterson. (5) Answers to Life's Toughest Questions, By- Rick Warren, (6) The Purpose of Christmas, By- Rick Warren.\nC W : Tua banah na letkik sawm adang om lai hia.. Tuate zong nong gen thei lai diam?\nT. E. Pau: Ka let laitak le ka letsawmte anuai bangin hong gen thei mah ning e.\n(1) Just Like Jesus , By- Max Lucado\n(2) Your Best Life Now, By- Joel Osteen\n(3) Before You Get Engaged, By- David Gudgel\n(4) The Hole In Our Gospel, By- Richard Stearn\n(5) The Power of Changed Your Life, By- Rick Warren\nHih Laibute bawl khiat zawhna dingin hong huh ding mi kisam ing. Tua banah hih No.4, The Hole In Our Gospel pen 2010 kum biakna laibute sungah Medal Award ngah a kiteel laibu minthang ahi hi. A gelhpa zong World Vision tulaitak President Dr. Richard Stearn hi-in, Christian Mission naspna ah Social Service zong athupit zia limgen mahmah hi.\nC W: Tangthu tom le Thupil, lapau cihte akipan thului bangzah na gelh khin a le Siapa?\nT.E.Pau : Tua lamsang ah bel ka laigelh khutmee kikuai zo lai in teh.. tam gelh zo nai kei mai ing.\nC W: Tuhun Kawlgam sungah Christian lai lam tawh kisai na muhna le ngaihsutna nong gen khia thei dia Siapa?\nT.E. Pau: Kei muhna ah Christian lai gelhsiamte in a mau hih theih zahzah in hanciam ciat sa ing. A hi zongin lai lam nasepna a khantohna dingin, sum bawlnate mahmah a hoih masak ding zong kisam hi. Tua banin a munmun pan laibu kilet (translate) ciat mah a, ahi zongin laigelhpa, a letkhia pa akipan alei ding cihte dong ah kilekkim ding kisam hi.Laibu kibawl bawlin a manphatna kithei mel nai taktak loin mu ing.\nC W: Christian laibu lam nasepna ah nang sim loh asem Zomi kua bangbang om ahia...nong gen thei diam?\nT.E. Pau: Zomi sungah Christian laigelh ka thei pak ko lawmta sungah... Aung Aung, Thangno, Mungpi( City) leh Salai Aung Aung ( Am Baptist Church), Tual Khen Mang, Mya Kabya cihte thei ing. A dang zong om lai in cian lian keng.\nC W: Na laiteite' sungah, " Answers to Lifes Tougest Question " kici sung pan na thangah diak pawlkhat nong hopsawn theih om diam? Tawm hong pulak sawn dih ve le?\nT.E.Pau : Hih laibu gelhpa pen leitungah laigelh siam minthang Rick Warren hi-in, thangah huai thu tampi tak om hi. A mau laigelhte' sungah hih laibu mah deih penpen mai hi. Nu le pate tawh kikhenin, gamlapi munah lungkia in kei kia ka om hun laitak in hih laibu ka sim khakna tungtawn in thathak hong guan lian ahih manin, Kawllai tawh letkhiat ding ka khensat pah hi. Kei thangah mah bangin ka laibu tei asim kha tampi in zong a thangahna uh lai hong khak kik om uh hi. Ka laiteikhiat hoih kasak khat leuleu ah " Answers for Your Marriage " kici hi -in, nupa kiteng thakte kitenkhit ading laibu hoih mahmah khat ahih zah khop in, asimkha nupa thakte in a nupa kikal kilemna le nopsakna ngah lawh tampi mah om uh cih a mau mahmah hong genna tampi om khin hi.\nC W: Lai lam tawh kisai mipi lakah thugenna/ thusinsakna cihte bangzah vei ah na kihel ngei a le Siapa?\nT.E.Pau : Lai lam tawh kisai thusinsakna bel pawlpi sung khangnote lak le , apua lam khauneu tuamtuam ah thusinna tamveipi kihel ngei mah ing.\nC W: Kawlgam sung laigelh siam minthangte' sungah siam nasak pen le na deih deuh cihte nong gen thei dia Siapa?\nT. E.Pau : Ka deih le siam kasak diak laigelhte' sung pan a diakdiak in laitei siam pawl khat siam sa mahmah ing. Tuate bel a hih le hong nusia khinsa tam zaw mai uh hi.\nCW : Na nuntakna sungah bang laibu in na lungsim hong sukha pen le nuntakpih pen laibu nong gen thei dia?\nT. E. Pau : Ka gensa mah bangin ka lungsim hong sukha pha diak laibute sungah ka neu lai pek a, kasim ahi U Kyaw Hlaing teikhiat ( Uncle Tom's Cabin)laibu tungtawn in, ka lungsim tawngah teeng suakin, laigelh/ tei nopna lungsim hong guan laibu khat ahi hi. Tua zomah Lybanon minam US a teeng ahi Kahlil Gibran i gelh " Ask not what your country can do for you but what can you do for your country? " kici laimal in tha hong pia mahmah hi. Tua banah ka lungsim sukha khat ah ka lawmit khat i lakam tawh a laigelh " Coffee dawn siam in " cih zong ka lungsim ah giak den khat hi.\nC W: Lapau (Poem) tawh kisai bangzah na gelh ngei a, bangci danin muhna nei na hia?\nT.E. Pau: Lapau (Poem) tawh kisai lam bel ahih le genluat ding thei keng. A hang in Lapau lam pen thanem le siam lua lo hi mai ing. Laisiang tho sangkah lai-in Mikang (English) tawh ka gelh khat thei ingin, man maw manlo zong cian nawn keng.\nC W: 21 Century sungah Zomite dinmun na muhna tawm nong gen thei diam?\nT.E. Pau : Hih tawh kisai a pulak thei dinmun dingin kingap nai kei mai ing. Zomite sungah tulaitak gamdang pai ding Imgration hoih loh bekbek kigen cih bel thei ing. Ka laigelhna sung khatah " Va-ak te lengna le a ciahna " ka gelhna pen kei lungsim puak hipah lian lel hi. Pasian nasem khat ka hihna pan ka etciang in i pawlpi sungah Khangno om nawn lo cih ka muh ciangin, ka dah mahmah hi. US a teng Russia mi laigelh minthang khat tungah Media lamte in a thudotna khatah, " Na gualzawhna thusim nong gen thei diam a cih ciangin, a ma dawnna ah, Russia Tuipi kantan zo a, hih USA gam sung kong luttheihna pen ka gualzawhna lian pen hi ci mawk hi. Ken zong ka pawlpi sung pan gamdang a pai ding Khangnote hih thu mah tawh kam vaikhakna ka nei ngei hi.\nC W: Laigelh siam khat suahna ding tulaitak khangnote tungah bang thute vaikhak nuam pen na hia le Siapa?\nT.E.Pau : Laigelh siam khat suahna dingin nakpi tak mah a kan/ sin ding mah kisam sa penpen ing. Kawlgam ah laigelh nasepna tawh nuntakna piang zo lo ding khat ahih manin, limtak ngaihsut phat huai mahmah dingin mu ing. Laigelh siam khat hihna dingin ukna le veiina taktak kisam a,ukna om peuh le haksatna tampi kikantan zo veve in nuam kisa zo mahmah lel cih vaikhak nuam ing.\nC W: Nang tawh kithuzakna ding Adddress kician nong gen thei diam Siapa?\nT.E.Pau: Thawng En Pau @T E Pau, 633, KhawaiChan 1st street, West Gyogone, Insein, Yangon 11011, Myanmar\nWebsite : www.tepau.info\nTranslated and Posted by- Tongsan tanute


url: =Breaking news: U.S Government shutdown nawnlo ding :: ZOMI DAILY\nBreaking news: U.S Government shutdown nawnlo ding\nposted on 1 October 2021 at 1:22 pm Lomkholna: News, Thomasmung, USA, World\nU.S Federal Government (Kumpi) ii zat ding sum budget (short-term appropriations bill) pen Senate ah ki vote aa, 65-35 votes tawh ki kipsak (pass) zawh ciang Pu Biden kiang hong puak uh aa, Pu Biden in den mah lian in sign thu ta ahih manin December 03 dong US Government shutdown na om nawlo phot ding hi.\nA zen zen in thu kimna akineih zawh kei uh leh abeisa dan mah in U.S Government hong shutdown kik dingaa gam kibuai thei ding ahi hi. Democrats leh Republicans te kikal akithukim pih zawh loh te lak ah Hurricane huhna piak ding leh Afghan refugees te sap ding vai ahi hi. Hih vai te pen December 03 ma in kikum to to lai ding uh hi.\nAbeisa Pu Trump hun in zong Kumpi zat ding Spending bill tawh kisai thu kimna nei zolo uh ahih manin Federal Government ii essential departments lo teng kha khat sung bang hong shutdown aa, gam ii economic leh sum lut tampi hong nawngkai sak ahi hi.\nMore: President thak Joe biden thugen tomlak\nU.S Federal Government sung na kasep zawh kum 10 sung Government shutdown na 3-4 vei sung ka tuak ngei aa, ahih zongin ko department pen “essential department” ah kihel ahih manin ki shutdown nailo bil bel hi. Bang bang hi ta leh Democrats leh Republicans te kikal thukimna hong nei thei in government a shutdown loh pen ei mipi te aading zong tampi phatuam mahmah hi. U.S news te zom toto lai ni. Thomas Mung Ref: CNBC\nPrevious: UNHCR Niciam piaknate (29 September)\nNext: US News Update (October 01) ~ Thomas Mung\nHunhoih (Appointed Time or Opportunity)


url: =carey suante's Page - Zomi Community Network\ncarey suante's Likes\nCarey suante's Friends\ncarey suante's Groups\ncarey suante has not received any gifts yet\nZo Aw on Zomi.net\nVaphual Zomi News\ncing theih dim and carey suante are now friends\ncarey suante posted a blog post\nGamdang om Zomite, marketing siam i om hiam?\nKa "small business" www.transcriptionpro.net pen transcription service provider khat hi.Tua hi a, gamdang om a diak in US leh UK ah omte marketing siam i om leh mapangkhawm in hanciam leng ci'in hong zawn ing.Hih business pen kum 3/4 kia guak in ka pat hi a, tu'n mi 10 val tawh sem khawm ta hing.US pan in client na nei zaw uh a, UK lam kingah zolo hi.Zomi blogger hong panpih thei i om hiam?See More\ncarey suante replied to Tg. Thangno's discussion Computer (PC) a ding LaiSiangtho software\n"Android phone a ding nei nailo i hia le..."\ncarey suante commented on Tg. Thangno's page Zomi Websites\n"Sumbuuk.org Online Zomite Store ... ;)"\ngualnamkhaino joined carey suante's group\nZomi Bloggers - Zomi who write blogs\nAwBa liked carey suante's group Zomi Bloggers\nDavid Lian liked carey suante's blog post 21 Economic Models Explained\nDavid Lian liked carey suante's group Zomi Bloggers\nCarey suante's Blog\nPosted on December 24, 2012 at 5:37am 0 Comments 0 Likes\nKa "small business" www.transcriptionpro.net pen transcription service provider khat hi.\nTua hi a, gamdang om a diak in US leh UK ah omte marketing siam i om leh mapangkhawm in hanciam leng ci'in hong zawn ing.\nHih business pen kum 3/4 kia guak in ka pat hi a, tu'n mi 10 val tawh sem khawm ta hing.\nUS pan in client na nei zaw uh a, UK lam kingah zolo hi.\nPosted on August 12, 2009 at 5:07am 5 Comments 0 Likes\nDownload link: http://csavaphual.blogspot.com/2009/07/free-download-zomi-ebooks.html\nZomi.net Zomite Social Network Site Lianpen hita\nPosted on July 29, 2009 at 12:30pm 1 Comment 0 Likes\nTuni ka mail ah i moderator pu in Zomi.net stats hong lak ciang in thupi sa ka hihman in hong hawm sawn ing!\nMember hizah a kaihawm zo Zomi site dang omlo hi!\nCongrats to Zomi.net!\nPosted on May 29, 2009 at 8:50am 0 Comments 0 Likes\nDomain name susanboyle.com is now up for sale for $US 25,000. However, don’t start cursing those damn cybersquatters just yet, because the owner (and the seller) of the domain is none other than Susan Boyle.\nAlthough everyone’s eyes are fixed on the British singing sensation, there is more than one Susan Boyle in the world. American artist, Susan K. Boyle, has owned the domain since 2002., but in the recent couple of weeks she’s experience a huge surge in traffic. Many of the… Continue\nZOMUS Khuado Pawi Yangon 2008 DVD Delhi Ah!\nPosted on May 26, 2009 at 8:34am 1 Comment 0 Likes\nZOMUS Khuado Pawi Yangon 2008 DVD Delhi hong tungta hi.\nA sawtlo in hong kihawm khia pah ding a, nu-le-pa, u-le-naute'n nong leisak siausiau ding uh hong kingen masa hi. Zomus huhna ding ahih man in Zomite music lam ah a lamto na hi pah ding hi!\nHih DVD ah lasakna ban ah, Zo ngeina puan lahna, Zo ngeina laam leh Zola sakna ahizong, Zomite musical instrumentte aki "modernised" lakna zong om hi.\nSuan Khan Lian, General Secretary Central ZOMUS in zong mailam ah… Continue\nAt 12:15pm on September 8, 2009, Niimdildial said…\nthang khiu thang khiu\nAt 11:21am on August 7, 2009, Piang CK said…\nNa page nasia mawk ei.\nAt 12:56pm on July 31, 2009, Niimdildial said…\nThau nong cici mawk a, ong mu cian thei na maw???\nA taktakin thau het lo ka hi aw....\nAt 7:58am on December 21, 2008, Taang Sianpu said…


url: =Hollywood Actress minthang Angelina Jolie leh Brad Pitt kikhending ~ ZD :: ZOMI DAILY\nposted on 21 September 2016 at 6:41 pm Lomkholna: Celebrity, News, Sawltak, World\nLeitung Hollywood Actress minthang mahmahkhat ahi Angelina Jolie in apasal Brad Pitt tawh kikhenna bawlsawm uh cih AFP News pan kiza hi. Angelina Jolie leh Brad Pitt te nupa pen Hollywood ah aminthang mahmah nupakop hi uh a, anupakop un akisap ciangin “Brangelina” cihbang in Hollywood Celebrity Couple khempeuh te lakah aminthang mahmah “Highest-profile” in aki ciamteh te ahi uhhi.\nEntertainment News Site minthang khat ahi TMZ te genkhiatna ah Brad Pitt tawh omkhopding alemkikthei nawnvetlo vaikhat om ahih manin, Angelina Jolie in Monday ni in kikhenna abawl ci uhhi. Tua Legal Document sungah September 15 ni akipan aki khensiang hiding ci’n kigelh hi.\nAngelina Jolie pen kum 41 phakhinta a, Bard Pitt pen kum 52 hita hi. Amau nupa pen Hollywood ah minthang cihciangbek hilo in mizawng daipam tezong ahuh apanpih mahmah innkuankhat ahi uhhi. Adiakdiak in Angelina Jolie bangpen UNHCR in Special Envoy in azatkhat ahihi. Mi hehpihthei mahmah uh a, mizawng te tazong amauta mahbangin kepsak Adopted uhhi.\nTuahi a, hihbang in Angelina Jolie leh Brad Pitt te kikhending akizak ciangin lamdang kisamahmah hi. Mangkang te’n “world’s biggest stars” acihliang te nupa pen innkuansung bangbuaina om himawk dinghiam?\nAngelina Jolie leh Brad Pitt pen abeisa 2014 August khasung in France ah akiteeng pan uh ahihi. Ahi zongin 2004 kum akipan akithuah khawmkhawm uh hi a, kum 10 sungbang akithuahkhit uhciang in Legal takin akiteengpan uh ahihi.\nTua akiteenzawh kum 2 hipan a, kikhending cihthu hongthang leuleu hi. Hihte nupa in amausung pan apiang ta 3 neikhin uh a, adangzong midangta amauta bangin akep (Adopted) ta 3 nei uh a, akigawm in ta 6 anei uh ahihi.\nCihsam hangin Angelina Jolie pen Brad Pitt tawh akiteenma in pasal nihvei neingei khin hi. Tuate pen Hollywood Actors mah hi uh a, Jonny Lee Miller leh Billy Bob Thornton te ahi uhhi.\nApasal Brad Pitt zong Angelina Jolie tawh akiteenma in zi khatvei neingeikhin a, tuanuzong Hollywood Actress mah ahihi. Aminpen Jennifer Aniston ahihi. Tu’n hite nupa hongkikhenleh bangthu hongpiangsak leuleu uhtam?….. ZD Sawltak #zomidaily\nPrevious: Indonesia ah memcim leh guahtui tamluatna hangin mi 19 si khin ~ ZD\nNext: Obama in tukumsung in tualgal pianna phualpi pan galtai 360,000 ih lakkhul ding ci ~ Zomi Post


url: =advertising Jobs in Kahlotus, WA (99335)\nBrowse advertising jobs in Kahlotus, WA (99335) to the right. We are constantly updating our jobs database with various advertising opportunities near Kahlotus, WA.\nOther advertising Jobs in Kahlotus:\nadvertising Jobs in Kahlotus\nADVERTISING JOBS IN THE KAHLOTUS, WA (99335) AREA


url: =Suu Kyi leh Kawlgammi 50 kimuhna theihsakna ~ Sia Do Khup :: ZOMI DAILY\nposted on 18 September 2016 at 8:38 am Lomkholna: Dokhup, Myanmar, News, Suukyi\nVOA in live in zong khah ahih man amai lam te live in a khah kei leh tawm hong hawmsawn leng.\nMyanmar UN Mission Zuminn tung room neu khat tutna 50 lian leh amai a u liante tutna bek. Aircon neu khat, khualum lua. Apua ah sapna ngahlo, alutkhalo mitam zaw pek. Kawlgammi Elite group dan vive- Myanmar medical, commerce, lawyer, chinese, UN staff, nucleus expert PhD, US-Myanmar community association?, Canada-Myanmar Ass cihdan teng business suit silh vive. Ethnic representatives Minampuan silh Rakhine? Khat, Kawl khat leh Zomi kei. Minampuan tawh a dawn numeite asungah hong tu khalo uh.\nSuu Kyi in a thupatna ah apualam Kawlgammi tampi om hi. Asung a lutkha leh lutkhalo apua a om kikhen cih sianggenleng diksa keng cih tawh thupan. Noh a sunga tuteng sumhauteng, milianteng. Gamzawng lai in budget cilzat ding cih hi mah. I zawngman room lian sapzolo hi mah. Ahi zong hi bangpen hoihlo hi cihdan in gen. Ahauten azawngte et ding, Chin state zawng mahmah, ahi zong kapai teh letsong tam hong piapen uh hi. Ak hinglai nagawn hong pia, pua thei kei ning ci ingh ci.\nTomgen leng, asunga tukha, lutkhate hong maitailua lo, ageel a vaihawmte a mawhsak mahmah dan hi. Asunga tu pawl bel tutung ki maitai zolo pian cih dinghi.\nUS-Myanmar community association ? pan thugenpa business suit tawh hiin, kei Chin hi ing ci in DASSK in Pu Suan kiangah Chin tam se leh ki deih piak noh hia ci a ciamnuih mawk aa. Kawlgammi teng 3 represent in a kigen dan. Canada buppi association in zong thugen kha. Tualo individual, minam khat represent te hun a ki ngah zolo suak. DASSK in nai 1 kim thugen masa mawk aa.\nKanu in Taiyinthar ten napa support it mah2 hi hong ci den. Koh innkuan in taiyinthar te deidan ngei kei ung ci.\nMitam Kawl i hih zong na hoih semta leng ahoih a hong ki muhsak nuam hetlo ci. Kawlten Taiyinthar te i simmawhbawl zawh sawtlua ahih hang hi in teh ci.\nKawlgam ciah nuamte visa olsak, ahun tam zaw piak ding asawtlo in vaihawm ding. Kawlgam in sumdeih, kisap laitak hiin sum tamzaw na piak uh kul ding. Politic kasem kei ding hi ci a letmah thuh teh visa pia pan cih deih keng. Politics sepman ulian suak te in, midangte politics sem kei un cih thudik lo hi ci.\nDual citizenship vai pen hun tampi la lai ding US bek special in hong kituam piak lo ding. Gam tuamtuam zong en ding ci.\nMipi tawh zong photo kila kei. Photo ki zaihsim thei bek. Deputy Foreign minister bek tawh photo ki la kha ingh. A mun mahmah toi, amun leh ahun leh a bawldan uh ei thusunnop dan tawh kituaklo, hun ki ngahlo cih hi mai ei. Do Khup Sep 17, 2016\nPrevious: NASA te’ SOHO in baan li nei UFO maan zaih kha ~ Thang Khan Lian\nNext: Zomi Party thak vai tawh kisai holimna ~ Pu Thangboi


url: =Phuitong Liim: Ka tong naubang na san ciil in:\nKa tong naubang na san ciil in:\nLusei lasiam Daduh in a lasak a hoih mahmah lah a sak nuam hetlo khat pen: Nang nen a tu dang ngailo te a lendun leh ka nuam, cih ah hia leh pen sese hi a nawngkai, lendun ka nuam, cih hi leh lungnuam taka sak hiauhiau ding hi a, hia leh hangin nawngkaina lianpi om hi cih hong theisak hi. Kikhen uh cihna hi a, a ki it lai a kingaih lai bang un kikhawl 'kik' nuam, kimu 'kik' nuam cih hi. Khatvei kikhensa nupa ahih kei buang leh nungak tangval kingai kik cih tampi omlo hi, a omlo hilhial bel ahih ding ka umsam kei hi.\nTua ahih manin hih a nuaia la phuak pa in zong itna mittui luang kawm in kon ngen ci ngaungau a, nang tawh khen sang ka pham zaw ding ciin confess mah leh ama sih leh hin ding a khat in khualzo nawnlo ahi ding, bangmah a neih loh thu leh a itna bek masuan ahih thu a gen hangin a masa bang nawnlo a, tongdam neem in naubang sang nawnlo hi. Itna ngaih huai a, itna khasiat huai hi. Khatvei kipelhsak kha leng maw sap kik theih loh a, a nungsang ah khitui naptui tampi luangsak hi.\nAhi zongin la phuakpa kilungkimsak kik a, a it mahmah a ngaih mahmah hangin ama ading hi thei nawnlo ahih manin thupha tawh paisak a,\nLunglai ngilhni la beilou dia\nNunnuam in ngabang hong lengta in\nKei zaw sanggah lenkumvei mai ding simlei ah\nTembang deih toh tang bang hong dam aw..\nci hi. Pasal mahmah a, picing mahmah hi. Lungnuam in pai in, kisuanglah lo in pai inla, na it na ngaih pen mah tawh kitengin cidam lungnuam in om un, ken bel ahih leh kong itna kong piaksate ka mangngilh kei dinga, nang zong hong mangngilh thei kei ning. Nang ngai in kum kiveivei ding hi ci hi.\nPhamawh kei e, na ut leh singdang pom in\nLunga na deih tangpal tawh hong leng in bye bye\ntawh bel ki bang hetlo mah hi.\nA la en pak leeng:\nKa tong naubang na san ciil in: (Sa: S. Chingnu)\nKa tong naubang na san chiil in\nTongdam neem in naubang nong sang a\nKa itpen leh tembang ka deihpen ngaih zozam\nNang toh khen sa'ng ka pham zaw ding.\nAnbang kong itna lelmaw'ng e\nNa vangngaih in mawngsing bang hon kaan\nHichimai a samgi bang i khen mai ding aw\nKa thuak in aw a na ngei e\nSum bang hon nial mah lechin ngaih\nItna mittui luang kawm in kon ngen\nBangmah dang masuan ding ka neilou na siang ah\nAw kon it, kon itna kia loungal\nGual lelh la lak ah hel theih kha inteh. Ahi zongin a la aw kaih leh a sa nu siam lua mahmah ahih manin a hun lai in la minthang hi a, guiter sai thei peuh in misi duukduuk kawm a huankhangte nungaknu zong zahtak zolo a a kikopih, a awih ngam la khat uh hi.\nPosted by Hau Za Cin at 3:38 AM\nZOMI SIAMSIN Magazine, Vol.1.\nZomi mipilte kam pan\nSin in, Pil in, Zang in.\nNa dam uh hiam? - Japan zinling\nZomi tawh kisai holimna khat:\nMIKHIAL KA HI TOPA\nNGAIH AW NANG LEH TO JESU\nTOPA AW HUN TOMNO\nTHE 3RD L E N G K U L MEET OF THE MILLENIUM\nTHE 2nd LENGKUL MEET OF THE NEW MILL...\nKua gen? Koi ah -\nL A I K H A K N U N U N G\nNektawm zong tek:\nRev. Dr. JM Ngul Khan Pau lungdampihna in:\nEnglish na siam hiam?:\nDelhi ah motor free zat theih thu\nNa vun a sah hia?:\n'Pang teitei in aw!!'\nKua na zahtaka le?:\nLungdamna luankhi (Tears of joy):\n"AIDS natna tawh si"\nUN Secretary General thak: Ban Ki-moon\nMalaysia Zomi Restaurant Lungdampihna in:\nMittaw te bek in a muh theih:\nA story of eight Zolia:\nPu Chin Khen Thang, IAS pahtawina in:\nI Pasian bangzah in lian?:\nLungzuan zatam sial khawm ni\nBanghangin i zawlla te guallelh la hong kicih sak ...\nZomi innluah vai\nIndividualism i pom pak diam?\nNungak hel dan thak (latest tactics) :\nMILIAN LEH THUPITE ‘LOVE AFFAIRS’\nLaitui Ciamnuih hilo in, "Laitui Paudan" na hi zaw...\nSwitzerland ah zin, hong hilh lo\nKo Christmas zang khinta, December 24 ni in !!\nNa nopzat hia?:\nHong tung takpi, hong kheng vangvang:\n..a sum in sam zeel.....:\n..ni 5 bek omta... :\nIndia gam ah MLA akici te....:\nKumlui mangpha khak ta ding i hih ciangin:\nKibu phot maw?:\nSaddam kikhailum hilhial mai:\nKumthak ah Ngaihsutna thak tawh i kalsuan diam?:\nPhuitong pakta, ngaihtawh lah khawllo:\nHong tung takpi ta - Kumthak, kum 2007!!\nHun i cih pen bang hiam?:\nZomi bek gambel i hi hiam?:\nKisam i sa diam?:\nSingtang nupite thunget dan:\nZomi Writer of the year 2006 cih ding kilawm\nZomi innluahvai (kuppihna)\nZi nusia a gamdang pai:\nNaupang zukham kineih:\nPai suk tai thum pai toh tai guk...:\nLeitung kilumlet leh Zomite:\nAizawl bang' ding hi:\nRev. Khup Za Go a ki muakna:\nBanghangin gamdang ah teengsuak:\nGibang khenna ding in kawlni hong suak ta:\nThe Lord of the Rings...:\n"A lum lai, a lum lai":\nA zi a khem khiat!\nKorea Khuado Pawi Video\nLai i gelh ciangin:\nBreaking News - Laibu thak suak ding!\nZomi official name hi lo\nKhuavot in phalbi lap lo: Leitung pen a thei ten ...\nPopulation of Chin State by township\nZomi bangzah pha\nBook Review: Ngimna Tawsawn Nuntakna (Purpose Driv...\nRev. Ngiak Za Dim in hong nusia\nTopa Hoih Hi, Topa Lian Hi\n"Happy Birth-day to Cingno":\nZolia ding mah na hi veh aw...:\nI mangngilh khak loh dingin:\n"mi 21 kivuita"\nNa min lo kha zel ing:\nPatauhna ding om kei:\nTuucingte leh Tuute\nNungak i hel ciangin:\nSai in Canon ci:\nKa theih ka theihloh:\nLa-thu kepna (Lyrics archive) i nei hiam?:


url: =Jews minamte’ ong lak Zomite’ mailam kalsuan zia ding ~ Khup Lian Thang :: ZOMI DAILY\nposted on 10 March 2017 at 7:50 pm Lomkholna: Article, Khuplianthang\nJews minamte pen atuntun na mun leh gamte ah alamdang takin madawk gual tungtuang uh aa, pilna ciimna siamna, hauhna lam ah mite’ tung, mite sangin na madawk zaw ngiat uh hi. Leitung biakna thupi leh mi tampen ahi Christian biakna ong piankhiatna bulpi hita leh aki zelh nangin ahanciam nungzuipite khempeuh zong Jews minam te vive ahi uh hi. Jews te biakna ahi Judaism pen leitung ah biakna lianpi khat in aki ciamteh mah ahi hi. Gam ki ukna vai ah amin thang mahmah ahi Marxism (Socialist leh Communist pianna bulpi) a mukhia zong Karl Marx akici German Jew te khat ahi hi. Leitung pianzawh Scienctist minthang pen ding aa aki ciamteh khat ahi Albert Einstein zong Jews minam mah hi in, leitung kum 100 sung(AD1900-2000) sungin hih zahin akhangtohna hangpen ama hang hi ci in kiciamteh phial hi hi.\nTu laitak amin thang penpen, ahoih lam in ki zang thei leh lah ahoih mahmah, asia lam aa hileh lah alau huai mahmah ahi Nuclear bawlna ding lampi amukhia zong Albert Einstein mah ahi hi. Leitung ah gam vanglian pen thunei pen ahi USA gamvai ah thunei mahmah in, Jews mipil vive tengtawh akalsuan uh na hi gige hi. Federal Reserve aki ci a Central Bank leh Bank khempeuh a uk, USA aa sum khempeuh a zek , tu laitak a Chairman pen Ms Janet Yellen hi in, ama hunma Chariman nihte zong Jews temah hi in tukum tawh kum 30 sung aki zom in makai suak mawk uh hi. Thu neilua mahmah ahih manin amau kampau ziauna hangin Stock Exchange bang kah ziahziah or kia ziahziah in kikhel ziahziah zo mawk hi.\nZomite a tung aa thute khempeuh bulphuh in a kalsuan nak uh le, mimal a tawm hangin Jews minam te mah ban apianna gam leh lei ah thu nei in, akim leh apam aa dingin a zahtak huai gam leh minam ahih banah , leitung mite khempeuh aa ding phattuamna a piakhia zo Minam thupi Minam Lianpi suak pelmawh ding uh hi. Lungdam, Khup Lian Thang\nPrevious: Australia gamsung aom bualtui khat amel Pink Color tawh kilaih ~ ZD\nNext: Malaysia, Cheras vengsungah Pistol tawh mikhat kikaplum ~ ZD


url: =MD Sabir Khan Rajbaria ciatola Videos - Watch Any Format Videos\nMD Sabir Khan Rajbaria ciatola Videos\nPosted 12 month ago by MD Sabir Khan Rajbaria ci...\nSad peeling sad song and music video\nSad peeling sad song and music video Video watch and learn with MP4,3GP format.You can watch online Sad peeling sad song and music video video to free learn\nAgir koi moshia apochia ke (lovely and m...\nAgir koi moshia apochia ke (lovely and music video by sabir) Video watch and learn with MP4,3GP format.You can watch online Agir koi moshia apochia ke (lovely and music video by sabir) video to free learn\nNich song and music video by sabir\nNich song and music video by sabir Video watch and learn with MP4,3GP format.You can watch online Nich song and music video by sabir video to free learn\nHindi lariat new song 2018//\nHindi lariat new song 2018// Video watch and learn with MP4,3GP format.You can watch online Hindi lariat new song 2018// video to free learn\nMarek rasqumal Tina pahile major\nMarek rasqumal Tina pahile major Video watch and learn with MP4,3GP format.You can watch online Marek rasqumal Tina pahile major video to free learn\n2 March 2018 Video watch and learn with MP4,3GP format.You can watch online 2 March 2018 video to free learn\n27 February 2018 Video watch and learn with MP4,3GP format.You can watch online 27 February 2018 video to free learn\nwhatshap song Video watch and learn with MP4,3GP format.You can watch online whatshap song video to free learn\nPosted 1 year ago by MD Sabir Khan Rajbaria ci...\nlatist new Hd song Romanch speshal\nlatist new Hd song Romanch speshal Video watch and learn with MP4,3GP format.You can watch online latist new Hd song Romanch speshal video to free learn\n17 February 2018 Video watch and learn with MP4,3GP format.You can watch online 17 February 2018 video to free learn\n13 February 2018 Video watch and learn with MP4,3GP format.You can watch online 13 February 2018 video to free learn\nwhatshap video love love\nwhatshap video love love Video watch and learn with MP4,3GP format.You can watch online whatshap video love love video to free learn\nWatch the most popular All videos of This MD Sabir Khan Rajbaria ciatola Channel. In this Channel all kind of videos upload by MD Sabir Khan Rajbaria ciatola user. AnyFormat is the best Videos CMS to Spend time for entertainment and watch videos on anyformat.net MD Sabir Khan Rajbaria ciatola Channel. Here you can find all Videos of user MD Sabir Khan Rajbaria ciatola Videos for Watch Any Format Videos.


url: =Interview ih cih den zong!! ~ Zomi Quavadis :: ZOMI DAILY\nInterview ih cih den zong!! ~ Zomi Quavadis\nposted on 20 June 2014 at 9:43 am Lomkholna: Article, Interview, ZomiQuavadis\nTusung teng ei Zomi sungah thu kidotna, holimna (Interview) cihte kilimzat pha mahmah hi. Milian khat ahih keileh mi vaangnei khat tawh kimuhna om leh Video-camera nei khempeuh phial in thu dotna leh holimna neih pih pahpah nuam uh hi. Hih pen kei mimal ngaihsutna ah nidanga ih lungsim sungah ih ngaihsut khak ngei loh, gamdang ih tun cianga ih ngah khantohna khat hi dingin ka ummawh a, sia ka sa het kei hi. Ahizongin tua bang Hoilmna/ Interview cihte Facebook sung leh utube ah ih et ciangin lawphuai mahmah hinapi en khin le’ng hunbei teng pammaih ih sak kik hun om thei zel zel hi.\nBang hang hiam cileh thudongte a tamzaw in a thudot pa/nu uh kua mi hiam, banglam ah pilna nei a, bang teng sem hiam cihte leh a Background kan masa het lo uh cih kitel thei hi. Dot theih tah cia ut bangbang a dong phial gawp mang zong om kiukiu leh kilawm ka sa hi. Kamphatna tawh Pu Lengtong Kamkhen in tua banga thu kidong te dawndawng thei bilbel hikei leh ei mi sunga ih thudot mipil tampi tak pen mihai leh thu thei lo a suaksak ek thei dingte ih hihi.\nMi pawlkhat in Pasian thugen mi minthangte tawh Interview abawl uh ciangin gamvai leh minam vai, leitung thu peuh puak liangin dong giap thei uh hi. Cingtaak takin dawng thei kei uleh a dongte leh thungaite’n neubawl in hawmthawh thei uh hi. Siang gen lehang Pasian thugente, Pasian nasemte leh Pasian thu tawh a kinahvawh zaw deuhte pen amau theih ahi Pasian thu bek mah dong thei lehang hong dawng khial lo ding uh a, a gen khempeuh uh mal tu mahmah ding hi.\nTua lopi in amau tel kholloh, amau Major subject ahilopi khat ih dot khak ciangin kikhial thei hi. Mi pawlkhat in amau hoihsak leh amau theihdan peuh tawh maan ta kei leh dawng thei giap ek lai uh hi. Tua in minam sung ah kitelkhialhna piang sak thei hi. Tua ahihman in a dawng dingte’n zong a theih loh, a telloh thu uh a kidot khak ciangin hangsan takin “tua tawh kisai ken gen thei keng” cithei uleh mipite’n paakta zaw ding uh hi. Tua mah bangin leitung thu tawh min anei, mi minthang khat thu dotna ih bawl ciangin Pasian thu leh Pawlpi vai peuh dong mawkmawk kei lehang hoih mahmah ding hi.\nA dawng dingte’n zong amau subject hilopi khat a kidot ciangin dawn theih tah ciin ut bangbang gen suk mengmeng kei leh hoih in um ingh. Pu Lengtong Kam Khen zah a khuaktai leh ciamnuih siam, a kidong khempeuh a dawng thei ziauziau ding mi kikhaat hi. Amah pen amah himawk ahihman in ama gen bangbang ama munah ahi hipah lel hi. Ei pen amah hi lo hihang cih kiphawk ciat ni.\nInterview abawl ding peuhmah in ih thudot ding pa, ih holimpih ding pa tangthu/ Background, a sep a bawl leh a nuntaakzia ih kan masak ding kisam sa ingh. Lawmta kiho hisam lo hihang. Tua ahihman in thu ih dotpa pen zahtaakna tak tawh hoih tak thu dong in vaang pia thei le’ng aza a en mipite aa dingin hong etlawm mahmah ding hi. Thu ih dotpa pen mipil, mi minthang khat ahih sam hangin mihing mah hi veve ahihman in thu khempeuh la khempeuh thei khin tel khin sam lo ding hi cih pen ei a dong dingte lam pan ih theih masak ding zong kisam hi.\nMipil khat ahihna tawh ih theihnop thu khempeuh, ih telloh thu khempeuh dot gaih khit ding zong hi sa keng. Interview bawl dan siam lehang ih makai mipilte’n zong mipite hong makaih khial lo dingin ka lamen a, ei munsan tekah thu kidot dan leh holim khop dan siam lehang khantohna om dingin zong lametna lianpi ka nei hi. Facebook leh Utube sunga Interview ih et theih zelte zong hong muhnop in pilna siamna tampi neih lawh zaw ding hihang cih zong kei lametna hi.\nItna tak tawh “Zo Sunni” pan,\nFrancis Lamthang (Zomi Quavadis)\nPrevious: Ni Innpi “Haleakala”\nNext: Dahna Pulakna: Dr. Bianca Son in hong nusia\nMalaysia, Kuching aom Shopping Mall khat puakkham, mi 3 si, 26 liam\nTedim khuasungah datsi zuakteitei ahih manin ki matsak\nTopa’ hong laptop ding na ut leh ~ GS Pau\nZAM Thupuak :: 25 June 2017 (A lungdamhuai RSC/ UNHCR lampan thuthak)\nNepal gamah mi 71 atuanna vanlengkhat kia


url: =Pi Beta Phi - Pi Phi Top Picks - New! - Campus Classics\nNew! Pi Phi Charles River Mom Black Quarter Zip


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Subject Files by subject ✖Remove constraint Subject: Files by subject Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names Rent Stabilization Association of New York City ✖Remove constraint Names: Rent Stabilization Association of New York City Collecting Area New York State Modern Political Archive ✖Remove constraint Collecting Area: New York State Modern Political Archive


url: =Kasey Brunk - Movellas\nKasey Brunk4 years agoReply\nGod damnit you cant just leave me hangin I mean this book is wonderful!!!\nNooo why did u delete it.... I loved it... Now i have to un like and favorite it..\nAHH!! I love it ;) please update and i want to know what will happen with zayn and her when she knows he found out bout her wrist\nPlease do not end the book and atleaset let there be an sequel


url: =Tulaai Leitung Thuthang Tuamtuam Updates Feb17, 2015 :: ZOMI DAILY\nTulaai Leitung Thuthang Tuamtuam Updates Feb17, 2015\nposted on 18 February 2015 at 11:22 am Lomkholna: Khawmpau, Myanmar, News, World, Zomi\n· Iraq gam nitumna lam a om al-Baghdadi khuapi ah IS migilo te in Mi 45 ahing tang in haallum uha, ahal lup mite uh kuami kuasa banghang cihte kitel ciannaailohi ciin Iraq Palik te in February 17,2015 ni in taangkokhia uhhi.BBC\n· Afghanistan gam Pil-i-Alam khuapi sung a om Afghanistan Palik zumpi Taliban migilo 4 in February 17,2015 ni in buluh in amau le amau bomb tawh puakkham khawm uh ahihman in Pailik 20 si in 8 liam pha mahmah uhhi.BBC\n· India gam ah Prime Minister Narendra Modi akahzawh Biakna neu te kisim mawh in Muslim te Hindu ah kiluutsak, Christian te Biak inn asuksiatsak cihbang in aom hang PM Modi kamka lo ahihman in Delhi khuapi ah Christian ten lungkimlohna nasiatak alahkhit ciang February 17 ni in PM Modi in Biakna khat le khat kisimmawhlo in kilemtak in om un ci in ong Awngkhia petpet sam hi. Nungkum December kha pan Christian Biak inn 5 kisusiatsak khina, Muslim innkuan 50 zawhthawh thutawh Hindu biakna kisuaksak hi. BBC\n· Egypt gammi 21 khat Libya gam sung a kibusa IS migilo ten ngawntan in Egypt ten nasiatak in bomb akhiatkhit ciang Libya gamsung ah IS te athahaatna tampi mukhia uh ahihman in UN Security Council Libya gam kician tak a dotheih nading phalna apiak nading in Egypt President Abdel Fattah al-Sisi in UN Security Council tung ah February 17 ni in phalna ngen hi. Hi thu tawh kisai in UN Security Council in February 18 ni ciang thukin thukikupna khat neiding uhhi.BBC\n· Kokang leh Kawl gaalkaap te February 9 nipan kipan tuni dong akidona sung ah Kokang gaalkaap 30 kiim si in Khuasung nautang mi 460 bang sikhin a, kisim taktak hileh tuasang tamzaw laaiding ci in Kuanlong MP U Haw Siu Chan in February 17 ni in genkhia hi. Kawlgam gaalkaap ten bel khuasungmi kuamah kathat kei uh ci in nial uhhi. Sen thuthang te ah alimtawh gaalkaap ten khuasung mite tualpi ah kaai in akaplup zihziah na uh lak uhhi.VOA\n· IS migilo te in Mihing athat bek hilo in pumpi tung a van kizangthei ding genthena in, Kal,Lungtang,Khuak cihte leh ana na te uh sum zonna in nei in zuakding uhhi. Misi te akitohkik leh avan kisam tampi na om hi ci in Iraq gam UN Palaaipi Mohamed Ali Alhakim in February 17 ni in genkhia hi.VOA\nPrevious: Dr. Do Suan Mung thugenna (ZAM Hall, Malaysia)\nNext: Mangpha Nu Niang Ngaih Vung (Vungno)\nA deihhuai kimakaih zia ~ Pau Khat Suan\nTedim Sialtang Tuinaak\nNa zi in nau apaai laitak (Papi te theihding thu 12)\nSumbul omlo kipawlna nasep ~ Nang Khan Pau


url: =Surah Al-Baqarah 142-145 Arabic & Transliteration of Surah Al-Baqarah 142-145 in Roman Script\nThe Noble Quran » Juz List » Juz'-2 » Page-22\n(2/142) Sa yakoolus sufaheau minan neasi mea valleahum aan kıblatihimullatee keanoo aalayhea kul lilleahil mashrıku val maagrıb(maagrıbu), yahdee man yasheau ilea sıreatın mustaakeem(mustaakeemin). (2/143) Va kazealika caaalneakum ummatan vaasaataan li takoonoo shuhadeaa aalan neasi va yakoonar rasoolu aalaykum shaheedea(shaheedan), va mea caaalneal kıblatallatee kunta aalayhea illea li naa’lama man yattabiur rasoola mimman yankaalibu aalea aakibayh(aakibayhi), va in keanat la kabeeratan illea aalallazeena hadaalleah(hadaalleahu) va mea keanaalleahu li yudeeaa eemeanakum innaalleaha bin neasi la raaoofun raaheem(raaheemun). (2/144) Kaad narea takaalluba vachika fees sameai, fa la nuvalliyannaka kıblatan tardeahea, fa valli vachaka shaatraal mascidil haaream(haareami), va haaysu mea kuntum fa valloo vucoohakum shaatraah(shaatraahu), va innallazeena ootool kiteaba la yaa’lamoona annahul haakku min raabbihim va mealleahu bi geafilin aammea yaa’maloon(yaa’maloona). (2/145) Va la in ataytallazeena ootool kiteaba bi kulli eayatin mea tabioo kıblatak(kıblataka) va mea anta bi teabeeın kıblatahum, va mea baa’duhum bi teabeeın kıblata baa’d(baa’dın), va la inittabaa’ta ahveaahum min baa’di mea ceaaka minal ilmi innaka izan la minaz zealimeen(zealimeena).\nOrginal Arabic script of Surah Al-Baqarah 142-145 and easy-read transliteration is on this page.


url: =Malaysia, Kedah kumpipa si ahih manin, ni 7 sung Public Holiday in kiciamteh :: ZOMI DAILY\nMalaysia, Kedah kumpipa si ahih manin, ni 7 sung Public Holiday in kiciamteh\nposted on 11 September 2017 at 8:31 pm Lomkholna: Malaysia, News, Sawltak, World\nMalaysia, Kedah State sungah akumpipa uh simawk ahih manin, ni 7 sung zumkhak hun “Public Holidays” dingin ki tangko cih theStar pan kiza hi. Sultan Tuanku Abdul Halim Mu’adzam Shah pen tuni Monday nitaklam 2:30pm in hong nusia hi a, kum 89 aphakhin khat ahihi.\nTuanku Abdul Halim pen 28 November 1927 kum in asuak hi a, apa asihkhit ciangin 14 July 1958 kumin Kedah State sungah “Throne of Kedah” kumpisep akipan ahihi. 20 February 1959 ni in “Sultan of Kedah” kumpiza kipia hi.\nTuanku Abdul Halim pen azimasa Tuanku Hajah Bahiyah Tuanku Abdul Rahman tawh 10 March 1956 in kiteeng uh a, tanu Princess thum nei uhhi. Atanu tepen Tunku Soraya, Tunku Sarina, Tunku Puteri Intan Safinaz ahihi.\nVideo: Sultan of Kedah passes away\nKedah State thunei te’n akumpipa uh asihpen dahmahmah uh a, ni 7 sungtak dahna kahna tauna hunding in Public Holiday zumkhakni ci’n atangkokhia uh ahihi. Tuaban ah Monday ni akipan Kedah State sung aom dialkhai “Flag” akikhai khempeuh dahna lahna in khuam alangciang bekah ni 3 sung kikhaiding cihi.\nRelated: Johor ah suisaikhat damiah kitaih in Security asempa thautawh akhe kikap\nTua Public Holiday in aki ciapteh hunsung in Kedah State sungah gualnopna pawi bangmah bawlkhuan kipialoding cihi. Kedah State sung aomkha te Public Holiday ni 7 sung angahpakding suakziau uhhi. Sawltak #zomidaily\nPrevious: Mehhuan gim namsialua ahih manin vengta kitotlawh in mikhat in sihlawh, 3 liam\nNext: Australia, Melbourne ah hongnusia Nu Zen Khan Dim (kum 63) kivui tading\n2016 US kiteelna vai a theihhuai thu tomno ~ Thang Khan Lian\nSpirit power leh Soul power kilamdan na thu tomno


url: =China: Numei khat a puanguk Color deihlo in akhelkik sawmleh kiman ~ ZD :: ZOMI DAILY\nposted on 13 November 2016 at 11:08 pm Lomkholna: China, News, Sawltak, World\nChina, Chongqing khuasung vanzuakna panin numei khatin puantungsilh khat gukhia a, a Color adeih bangzotaklo ahih manin, azingciang tuapen koihkik in adangkhat agukkik sawmleh kiman cihi.\nChongqing Business News te genkhiatna ah hih numeinu pen nungkal Wednesday ni in vanzuakna Store ah honglut a, saisungah akizuak te lakpan Black Coat, Black Shirt, Black Pants cihte silhsa in ciahsuak hi. Hongpailam in amasilh apuante pen puankilaihna Changing Room sungah nusiasuak cihi.\nTu numeinu in apuanlakte a Color deihlo ahih manin, azingciang tua Store ah khatvei hongpaikik leuleu a, azanni agamtatzia mahbang in hong gamta leuleu hi.\nAzanni in nikteen puansilh 3 mangcip ahih manin, vanzuak te’n palik te zasak uhhi. Avek in vanmangte amanzah atuak uhciang in 1,000 Yuan (RM647) bang phading cihi. Palik tezong aki zaksakna tawh kizui in azingciang tua Store ah asitding in pai uhhi.\nPalik te’n Store sungah azanni CCTV Record te aetet laitak un tua vangu numeinu pen Live CCTV sungahzong hongsuaklian cihi. A zanni mahbangin puan adeihteng akilaihkhit ciangin apusuahsawm CCTV panin kimulian ahih manin, palik te’n namanpah uhhi.\nTua numeinu in zong van aguklam ki pulak khiapah a, azanni in aguk te aci Color deihlo ahih manin akhelsawm ahihlam genkhia hi. Silhnih tek guksangin ci’n zanni aguksa tetawh alaihsawm ahihlam genkhia cihi.\nGuta lakah acitak mahmahpawl hikhading hi.\nBanghangin naguk hiam cih akidot ciangin atute khat mopawi omding ahih manin, tualai munah asilhding agu cihi. Apasal kiangah hongleisak in acih hangin leisaklo, sum pianuamlo ahih manin, amahzong mopawi ah silhding in aguziau cimawk hi.\nAdeih penpen Color na gukha hileh aki mankhaloding suakpheimawk hi. ZD Sawltak #zomidaily\nPrevious: US Vice President thak Mike Pence ~ Zomi Quavadis\nNext: Christian Hymn te’ tangthu: I Mawhna Le I Dahna Teng


url: =AWO6313SFB in Black by Amana in Lawrence Township, NJ - Amana® 5.0 cu. ft. Thermal Wall Oven - Black


url: =Matthai – Zeisu Suahna | Bibleview\nTedim » shared files for Tedim » Matthai – Zeisu Suahna\n2Abraham fathered Isaac, Isaac fathered Jacob, and Jacob fathered Judah and his brothers. 3Judah fathered Perez and Zerah by Tamar, Perez fathered Hezron, Hezron fathered Aram, 4Aram fathered Amminadab, Amminadab fathered Nahshon, and Nahshon fathered Salmon. 5Salmon fathered Boaz by Rahab, Boaz fathered Obed by Ruth, Obed fathered Jesse, 6 and Jesse fathered King David.\n—— MATTHAI 1 ——\nMatthai’ gen Lungdamna Thu in Jesuh pen piak dingin a hong kiciam kholsa Honpa ahihna leh Pasian in ama mite tungah Thuciam Lui hun lai-in a kamciamnate a tun’saknapa ahihna thu a gen hi. Hih a lungdamhuai thu pen Jesuh a pian’na leh a khan’na Jew mite-a’ ding bek hiloin leitung mi khempeuh-a’ ding zong ahi hi.\nMatthai Laibu sungah a kigelh thute limtakin a thu a kigual diudeu ahi hi. Jesuh’ suahna thu tawh kipanin tui a kiphumna leh a kize-etna thute tawh kizom hi. Tua ciangin Galilee gamsungah a thuhilh a thugenna leh cinate a damsaknate tawh kizom hi. Tua khit ciangin Galilee gam panin Jerusalem khua-ah a khualzinna leh Jesuh’ hun nunung nipikal khat sungtenga thupiang, singlamteh tungah a kithahna leh a thawhkikna tawh a thu kikhum hi.\nHih Matthai Gen Lungdamna Thu in Jesuh pen sia lian mahmah ahihna, Pasian’ thukhamte a khiatna a genthei dingin thu a nei ahihna, leh Pasian’ Ukna tawh kisai thute a hilhpa ahihna thute a gen hi. Ama thuhilhnate a nam namin kikaikhawmin a nuai-a bangin lom nga kisuah hi.\n1. Mualtunga Thuhilhna in vantung Ki-ukna sungah a om mite’ pian’zia, a tavuan, a hamphatna, leh a ngah dingte gen hi (a lian 5 pan 7).\n2. Nungzui sawmlenihte a nasepna ding zia uh a hilhna (a lian 10).\n3. Vantung Ki-ukna thugentehnate (a lian 13).\n4. Nungzui hihna a khiatna (a lian 18).\n5. Tuhun khang a beina ding leh a hong tung ding Pasian’ Ukna thu tawh kisai a hilhna (a lian 24 pan 25).\nJesuh Khrih khangsimna leh a suahna thu 1:12:23\nTuiphum Johan’ nasepna 3:1-12\nJesuh tui a kiphumna leh a kize-etna 3:134:11\nJesuh in Galilee gamsungah tangpite lakah na a sepna 4:1218:35\nGalilee gam pan Jerusalem-ah a zinna 19:120:34\nA hun nunung nipikal khat sung Jerusalem leh a kiim tengah 21:127:66\nTopa a thawhkikna leh a kilahna 28:1-20\n1:1 Abraham’ suan David, David’ suan Jesuh Khrih’ khang ciamtehna hih bang ahi hi.\n1:2 Abraham ta Isaac, Isaac ta Jakob, Jakob ta Judah, leh a sanggamte ahi uh hi. 3Judah ta Perez leh Zerah hi a, Tamar tawh a neih a ta ahi uh hi. Perez ta Hezron, Hezron ta Ram, 4Ram ta Amminadab, Amminadab ta Nahshon, Nahshon ta Salmon, 5Salmon ta Boaz, Rahab tawh a neih a ta ahi hi. Boaz ta Obed, Ruth tawh a neih a ta ahi hi. Obed ta Jessi, 6Jessi ta kumpi David ahi hi.\nDavid ta Solomon, Uriah’ zi Bathsheba tawh a neih pen ahi hi. 7Solomon ta Rehoboam, Rehoboam ta Abijah, Abijah ta Asa, 8Asa ta Jehoshafat, Jehoshafat ta Joram, Joram ta Uzziah, 9Uzziah ta Jotham, Jotham ta Ahaz, Ahaz ta Hezekiah, 10Hezekiah ta Manasseh, Manasseh ta Amon, Amon ta Josiah, 11Josiah ta Jekhoniah leh a sanggamte hi a, Babylon gamah Israel mite salin a kipaipih hun pawlin a suak ahi uh hi.\n1:12 Jekhoniah ta Shealtiel, Shealtiel ta Zerubbabel, 13Zerubbabel ta Abiud, Abiud ta Eliakim, Eliakim ta Azor, 14Azor ta Zadok, Zadok ta Akhim, Akhim ta Eliud, 15Eliud ta Eleazer, Eleazer ta Matthan, Matthan ta Jakob, 16Jakob ta Josef hi a, Josef pen Khrih a kici Jesuh’ nu Mary’ pasal ahi hi.\n17Hih bang ahih manin Abraham panin David ciangdong khang sawmleli pha a, David panin Babylon gamah salin a kipaikhiatpih dong khang sawmleli mah pha a, Babylon gamah salin a kipaikhiatpih-a kipanin Khrih a suah hun ciangdong khang sawmleli mah a pha hi.\n1:18 Jesuh Khrih a hong suahna zia hih bang ahi hi. Mary pen Josef-a’ dingin zuthawl piaksa hi a, ahi zongin a kiten’ taktak ma-un Kha Siangtho in amah a gaisakna thu Mary in a thei hi. 1:19 A lawmpa Josef pen a manin a gamta nuam mi khat ahih manin a lawmnu maizumsak nuamlo a, kuama theihlohin maksim dingin a ngaihsun hi. 1:20 Ahi zongin hih bangin thu a ngaihsut laitakin a mang sungah Topa’ vantung mi khat hong kilang a, David suan Josef aw, Mary sunga nau pen Kha Siangtho in a gaisak ahih manin amah ten’pih ngamlah kei in. 1:21 Amah in tapa khat hong nei ding a, tua tapa in ama mite a mawhna uh panin honkhia ding ahih manin ama min dingin Jesuh na phuak ding hi, ci-in thu a gen hi. *1:21 Lk 1:31 1:22 Topa in kamsangpa tung tawnin a gensa thu a tun’ theihna dingin hih thute a piang ahi hi. Tua a genna-ah,\n1:23 Nungak khat gai-in\nEmmanuel kiphuak ding hi,\nci hi. Emmanuel a khiatna in, eite tawh Pasian hong omkhawm hi, a cihna ahi hi.\n1:24 Josef zong a khan’lawh ciangin Topa’ vantung mi’ sawl bangin a zi a la hi. 1:25 Ahi zongin tua tapa a suah hun dongin a zi luppihlo a, a suah ciangin a min dingin Jesuh a phuak hi.\n2:1 Herod in Judea gamah kumpi a sep hun laitakin tua gamsung Bethlehem khua-ah Jesuh a suak hi. A suah khit phetin aksi thu lamsang a siam mi pawlkhat, nisuahna lam panin Jerusalem-ah hong tung uh a, 2:2 Jew mite’ kumpi ding ahi naungek a hong suak pen koi lai-ah om ahi hiam? Nisuahna lam pan ama aksi hong suah ciangin ka mu uh a, amah a bia dingin a hong pai ka hi uh hi, hong ci uh hi. 2:3 Kumpi Herod in hih thu a zak ciangin lamdangsa mahmah a, Jerusalem khuami khempeuh in zong lamdang a sa ciat uh hi. 2:4 Tua ahih manin Herod in siampi liante leh Thukham hilh siate khempeuh kaikhawm a, Koi lai-ah Khrih suak ding ahi hiam? ci-in a dong hi. 2:5-6 Amaute in, Kamsangpa in a lai gelhna sungah,\nJudah gamah a om Bethlehem khua aw,\na neu na hi het kei hi,\nci ahih manin Judea gamsung Bethlehem khua-ah suak ding hi, ci-in a dawng uh hi.\n2:7 Tua ciangin Herod in tua mipilte samsim a, aksi a kilat hun teltakin a dot khit ciangin, 2:8 Bethlehem khua-ah a paina dingun sawl a, Tua naungek limtakin va zong un la, kei zong hong pai-in amah ka biak theihna dingin na muh khit uh ciangin kei kiangah thu hong zasak un, ci-in a vaikhak hi. 2:9 Amaute in kumpipa’ vaikhak thuteng a zak khit uh ciangin paikhia uh a, nisuahna lamah a muh uh aksi mah, lam a pai laitakun mu uh a, naungek omna tung santak a tun’ matengin amaute mai-ah tua aksi na pai hi. 2:10 Tua aksi a muh uh ciangin a lungdamna uh kigen theilo hi. 2:11 Inn sungah amaute lut uh a, naungek leh a nu Mary a mu uh hi. Amaute khukdin’in tua naungek a biak khit uh ciangin a vanpuakte uh suahkhia uh a, kham, saledi paknamtui, leh myrrh paknamtuite, letsongin a pia uh hi. 2:12 Herod kiangah a kihilkik lohna dingun a mang sung uhah Pasian in hilh ahih manin, lampi dang tawnin a gam uhah a ciahkik uh hi.\nEgypt Gamah Taina\n2:13 Tua mipilte a ciah khit uh ciangin Josef’ mang sungah Topa’ vantung mi khat hong kilang a, Kithawi-in naungek leh a nu, Egypt gamah taipih in. Pai khia un, ci-in kong genkik matengin tua gamah va om un. Herod in naungek thah dingin hong zong ding hi, a ci hi. 2:14 Josef zong kithawi pah a, Egypt gam a zuan dingin naungek leh a nu tawh zanpi mahin dingkhia uh a, 2:15 Herod a sih hun ciangdong tua gamah a va om uh hi. Kamsangpa tung tawnin Topa in, Egypt gam panin ka Tapa ka samkhia hi, ci-in a genna thu a tun’na dingin hih bangin a piang ahi hi.\nNaungekte A Kithahna\n2:16 Nisuahna lam panin a hong pai mipilte in amah a khem lamtak Herod in a theih ciangin a heh suak mahmah hi. Tua mipilte tung panin aksi a kilat hun a dotna tawh kizui-in, Bethlehem khua leh a kiima om naungek kum nih ciang leh a nuaisiah khempeuh a that dingin a galkapte a sawl hi. 2:17 Hih bangin thu hong pian’ ciangin kamsangpa Jeremiah in,\n2:18 Nakpi taka kahna awging\nRamah gamsungah kiza hi.\nRachel in a tate kah a,\na tate khempeuh si khin ahih manin\na kah a tawpna dingin\nkikhem zolo hi,\nci-in a genna thu a tun’na ding ahi hi. *\nEgypt Gam Pan Ciahkikna\n2:19 Herod a sih khit ciangin Egypt gama om Josef kiangah Topa’ vantung mi khat hong kilang a,\n2:20 Naupang a that nuam mite si khinta ahih ciangin kithawi in la, naupang leh a nu tawh Israel gamah ciah un, a ci hi.\n2:21 Josef zong kithawi-in, naupang leh a nu tawh Israel gamah a ciah uh hi.\n2:22 Ahi zongin Arkhelaus in a pa Herod’ za laihin Judea gam uk mahin a omna thu a zak ciangin tua gamah Josef ciah ngamlo hi. Tua ahih manin a mang sung mahah a kihilna bangin Galilee gamsungah lutin,\n2:23 Nazareth khua-ah a teng uh hi. Kamsangte in, Amah pen Nazareth khuami kici ding hi, ci-in a genkholhna a tun’na dingin hih bangin a piang ahi hi.\nVantungmi Gabriel Matthai


url: =Kauppalehti: Incap in TOP25 least riskiest shares\nKAUPPALEHTI: INCAP IN TOP25 LEAST RISKIEST SHARES ON THE HELSINKI STOCK EXCHANGE\nIncap share is in the TOP25 least riskiest shares on the Helsinki stock exchange according to Kauppalehti!\nIncap Corporation has gained such momentum that the share price has increased 13 times in five years, of which the shareholders have seen almost a 4-fold increase in 2021.\nRead more in Kauppalehti:\nPreviousPrevious post:How did 2021 turn out for the electronics industry and what can be expected from 2022?NextNext post:Äripäev interviewing Greg Grace: Electronics industry and trends in 2021 and the future for 2022\nIncap UK joins the Finnish-British Chamber of Commerce


url: =Laaitui’ gam leh singkung :: ZOMI DAILY\nposted on 5 March 2016 at 4:12 pm Lomkholna: Article, Laitui\n(Hingzo takpi mahding ih hiam?…, singkung lo in)\nTui a piangsak in…, singkung\nSingkungin Leitungah, nuntakna anei khempeuhte aa ding in a thupi bel khat ahi hi. Zolai simbu sungah, “Tui omkei leh ih sithei hi,” kici hi. Thukhat ah, “Sing om kei leh, tui zong a om kei ding hi,” cihthu nana om leuleu hi. Tua ahih leh, singkung lo tawh bangmah a om theikei ding hi.\nKhuahun a ukin…, singkung\nSingkung a om ciangin, guah a omthei pan hi. Singkung omloh na Keugawgam ah guah zong a zukei pah hi. Singkung tam na ah guahtui tamin, singkung tawm na ah, guah tawmpah hi. Tua ahih manin, singkungin khuahun uk ahih lamtak i thei hi.\nLeitang a kipsak (lencip) in…, singzung\nKhatvei lai in, khuapaam ah, gul khat kithat aa, asau veiloin, tua kimnai teng minn hong cim khelkhel hi. Ahih hangin, gul kithah hang aa minncim ahi kei hi. I khuapaam in, sing pha in, taamlak abang kimlai minn cim ahih leh, gul ki thah hang cihtheih mah hi. Tua hilo aa, bangmah singkung cih thadah lopa nangawn a pozawh nawnloh na ah minn a cipin, lei a lencip, a pomcip ding singzung, lopa gina om nawnloh ahih man ahi hi.\nMihingte zattawm ding…, sing\nSingin, singcih, innlam na ding aa ki pan nisim ih nuntak na ding aa i zattawm ding na khempeuh aa a ki maang ahi hi. Tua hi aa, hih leitungah singkung a omlo bang hi leh, mihingte zong a om kei ding hi.\nMipil ten, sing bangci kep\nIh neulai in Zo laisim, Gam thubu sungah,“Holland gamah, singkung khat a phuknop uh ciangin, tua kiangah ano khat suan masa hi.Tua singno apo(ahinh) ding lamtak a kitel ciang bekin, a phuknop singkung phukpan hi,” kici hi. Holland ih cihin leitungah mipil masate gam nana hi hi. Tua ahih leh, singkung thupiitna a theite in mipil ahih uh leh, a theilote in mihaite a hipah uh hi.\nEi Zogam ah.\nTalawk in ngaallak, pawwllak ah aham ngeikei aa, sing phatna, taamlak bekah a hamthei hi. Thuklai te daainawl ah talawk tuciang dong hamlai hi kici hi. Sihzaangte in Hollandte bangin, singno a suankik liang kei uh hangin, a omsa singkung kepsiam ahih man un, agam uh phalai ahi hi.\nTaangthu hilo, 1950- kum huam, ko neulai pawlin, i gamsung bek hi kei i daainawl daaipaam na ngawnah sing phamah mah lai ahih manin, sunkimlai nangawnin a ki pai ngamlo ding zah dongin sing aziing hi. Tua laiin, ih daaikim daaipaam ah talawk hamlai takpi mah hi. Tuciang in, i gam sungah singkung atawm zong hilo, om nawnlo in i gam a pawwlzo hi. Nidang lai aa sun kimlai aa ih pai ngamlohna ih khuathung mual taaktaamlak ahi, tu in pawwlin akpi nokaai gamtaa nangawn ki galmuh thei liang, kici hi.\nI pu i pate laiin singno a suankik liang kei uh hang in, a omsa kepsiam ahih manun, i gamsung ah, ei neulai ciangdong sing na tamlai mahmah hi. Tua ahih manin, i pu i pate mipil pawlin ki ciamteh theilai hi. Tukhangte ahih uh leh, i pu i pate bangin a omsa i kep theihloh na hangin, tu in i gam pawwl i suaksak manin, Leitung aa mihai pen pawl ih hi ding hi.\nTalawk ham a zaakloh zawh uh a sauvei…, Laaituite\nGam aki haal ciangin, singno dawng bek hikei a golsate mahmah zong kaangtumh hi. Bang hangin gam ki haal ahi hiam?\n1. Sabeng te’n haal.\nKhuapih sa-uuk, a pilna un a tawklo pawl khatte in, sa neuno khat mat ding tupna tawhin gam ahaal uh, kuampi khatmah asing asuang dong takin kaangtumh theihi.\n2. Lo-haal na pan, mei-eek, meizang taisuah.\nHihbang hihna in, haksa pipi in ki dawm aa, kaamsiat na tawh aa a taisuah leh bangmah ki dop na mel om hetlo aa, a taisuah ci in namnih in ki ngaihsun thei hi.\n3. Ngaihsut na mel neilo aa ki haal.\nMeigiit ahih leh, a pilte in gamhaal na dingin a sai mengmeng ding uh haksa a sak mahmah uh banglo in, mimawlte in olsa in, a mawl mahmahte in ol sa zawkaan lai uh hi. Bangmah ngim na mel neilo, a mawlcimh uh a phawnna, a mawlkhut uh athak thawihna in gam mothaal uh hi.\nGankhawi na hang\nGankhawi na hangin, sing tampi tak ki suplawh hi. Gankhawite in ngaihsun thei uh hi leh, amau gankhawi hangin amau bekin phattuam na angah uh leh ih khuazaangin a suplawh teng uh ki leh zo ngeilo ding hi. Gan daaikaih na hangin gangiah na kuam teng apawwl pah lianlian hi. Gan a ki khawi ciangin,\n(a). Gandaai kaih\nGan giahna dingin daai a ki kaih ciangin, daai um na dingin tua kuam a sing kung aneu alian cilo in a ki satthei teng thempeuh sat tumhmang uh hi. Daai a ki kaihna bang ah va en lehang, mulkim huai liang hi.\n(b). Gan in neektumh leh tuatcil thuah\nDaai a ki kaih zawh ciangin, tua kuam sungah gan namkim ki kawih pah hi. Tua gan tengin, daai sung aa lopaa bek hilo, singno dawngngeek citeng a pettum baanah, tuancil lailai hi.\nNgaihsut na ki cinloh manaa sing ih phuukin zong, ih gam pawlh na ahang khat mah ahi hi. Bangci dan aa ki phuuk hiam?\n(i ). Mimawl te khutthak thawihna\nNgaihsut na ki cinglo, mimawl pawlkhatte in bangmah tup leh ngimna mel neilo in, lamkiim lampaam aa ki pan atuak peuhpeuh singkung hoih a iip lahhuai citeng baan phuk tannin hici kawih thongin a muatlel hi.\n(ii). Singsiat tawh kidem\nKa neulai un, numeite sing-eh siat tawh, naupangno te taakluang siat tawh ka ki dem uh hi. Numei te in singsiat tam angah theihtheih na dingun, sialnuhsawl dawng aa kipan amuh thempeuh uh baan phuukin, a hoihna a letna santak tengbek sing dingin tomin, ahiang gol pipi a nusia uh hi.Tuamah bangin, pasal note in zong taakluang siat tam angah theihtheih nadingun, taakkung baanphuuk uh hi.A ciimna santak tengbek lailak in a omlai teng hici pi in ki nusia aa, tuate amuat thonglel hi.\nKuamah dang hi kei, ih gam susia …,\nKa ngaihsut kikkik ciangin, tualai khawngaa, sing i ciil bawlloh, i it bawlloh manin, tu in ihgam pawwlin keugawgam suak hi.Tua ahih manin ih gam susia in kua mahdang hi kei, eikhang mah hi, ci leng aki khial kei ding hi.\nTalawk haam ih zakkik nop leh\nHihci bangin omthong lelin, bangkhat peuhpeuh ihsep mengmeng kei leh, a sauvei lo in, ei nangawn zong i tummmang takpi ding hi.Tu’n, i gam a hicih lawmlawmna ahang i theizo hi. I gam a nosuak kik theih na dingin, anuai aa bangin i sepkul ding hi.\n(1) Gamhaal khaam ding.(2 ) Sabet khaam ding(3) Singphuk khaam ding.(4) Gankhawi khaam ding.(5) Zattawm ding singno suan ding.(6) A namhoih singno te suan ding.\nGamhaal khaam ding.\nBanghun banghun hi taleh, bangmun banggam ah hite leh gamhaal in phattuam na hon piak ngeiloh bek thamloh, siatna hon pia tontung zaw hi. Tua ahih manin, gam a kaatloh theihtheih na ding in a tawntung in ki dawmin gamhaal khaam ding ahi hi.\nSabet khaam ding\nSabet ciangin sataang teng gam ki haalthei hamtang hi. Sa a kimat leh zong, sabeng tawmno khatte in, noptuam na angah na hangin, i khuazaang buppi in suplawh huailo hi. Tua ahih manin sabet bel, a tawntung aa khaam ding ahi hi.\nSingphuuk khaam ding.\nSingno suankik aa, i gam sungteng singkung ahong niim diildeel zawh dong, singpuuk peuhmah khaam kul hi. I gam ahong phatkik zawh nangawn in zong, gamdangte bangin sing i phuuknop leh a no khat suan masak phot ding ahi hi.\nGaankhawi khaam ding.\nSingkung lopa aphat nasa mun leh gamte ah ahih leh, gankhawi ding ki khaam tuaklo bek thamloh ki hatthawt ding hi zaw mah hi. Ahi zongin, ei gambang gamte ah, “ganhing nuntak ding thupi zaw maw…, mihing nuntak ding,” cih thu i lim ngaihsut mahmah kul hi. Ahi zongin, i gam hong selkik hong hingkik aa, ahong phatkik zawh ciangin, gan khawi loh phamawh sak zah dongin, ki hanthawt ding hi leuleu hi.\nSingno suankik ding\nZattawm ding singno.\nSingphuuk khaam lehang bang zangtawm in, bang tawh anhuan ding cih in a ngaihsut huai mahmah thukhat ahi hi. Ahi zong in, tua in a lungkham huai thu ahi kei zel hi. I zattawm dingin, a pobaih lah a khangbaih mahmah singkung namte, Bawsagaing, Mezali cihte i gawl dungdung tengah bing takin vawh kawikawi lehang, kumkhat sungin sing dingin ki tomthei pah hi. Tuate a hong po ciangin, ahun ahun in hamkhen lehang, tua i khen na te mahmah zong sing ding hipah hi. Tuabek thamloh abit leh akho’ mahmah gawl muanhuai zong ahi pah hi.\nA etlawm leh singliim ding..\nI gam i lei in, singkung lopaa omlo in pawwl leh, nisat guahzuk meikai ciangin belh ding singlim cih lah a omloh baanah, i lungsim mahmah zong keugaw taakin, lungkiat huai in nuntak gim namlo hi. Khuahun lah hoihsak, a ki sap leh zattawm aa lah aki mantheih baanah, huihpi guahpi nisa tuak ciangaa belhtheih ding, i lungsim hon no suahsak thei, lamkiim lampaam ah a tontung aa, ateh hing diimdeem aa a no dildel ding singkung zong suan ding ki sam hi.Tuabang aa dingin, ateh apulh ngeilo ahiang leh ateh pha singkung nam i suan kul hi.\nNgun leh kham agah …, singkung\nA munmun tawh ki tuakin, Taksing, Cinghsing, Ngaingaw leh Dol sing cihte i suan ding hi. Tuate in, khuahun lah hoihsak, leilah kipsak, a limlah ki bel thei bek thamloh hauhna zong hon pia theilai hi.\nI khuaah a tawmbel, 0.50- Mega-watt a ki ngahzo ding Hydro-Power Electricity nei in anhuanna ah Electricity vive zang lehang, sing tomhkul nawnlo ding ahih man in, sing cih ding tawh kisai haksatna a om nawnkei ding hi.\nSiiam aa, siiam zawhlohte…, i hi tam maw!!!\nKhantoh na tawh kisai Laaituite in i sinloh, i hihloh, i patloh khat zong omnawn ding in ka umkei hi. Singno suan na ding tawh ki sai zong anuai aa bangin i pattei hangin, eimau mah ki sapna hangin tuciang dong i tangtung sakzo nai kei hi.\n1985- kumin Lashio lam panin, Bawsagaing tang(cii) bungnih, K1200/- man ka\nlei hi. A ki tupna bangin ki hih hi leh, tua tengin kum 3- sungin ih gamsung\nteng zel in, tu bangin, ih gmasung teng eng diimdeem, nim diildial bektham\nloh, sing cihtawm ding lung hihmawh na om nawnlo ding hi. Ahi zongin,\ntua hunlai aa hausa pa tavuan a ki piak leh, bangmah nana suahlo in tu in\ncii-mang hilhial thong hi.\n1985- kum sungmahin, Kalaw ADB taakno suan( pyou)na a bawldaan ka va en.\n1987- kumin, Director, Chin State Forestry Department in, Laaitui gamsung sing\nno suankik na ding vai tawh kisai a hong vel na dingin, ka sapna hangin\nhong pai aa, lamkallak (Dolphung) pan a mawtaw kisia ahih manin ki\n1987- kumsung in, Chairman, Chin State Law and Order Restoration Council in,\nLaaitui gamsung tengah singno suankik na ding leh khantoh na tuamtuam\nte tawh ki sai sepdaan ding avel dingn ka sapna hangin hong pai.hi. Ahih\nhangin, hong sepsak man nailo in hun hong kilaih.\n1991- kum sungin Director, Forestry Department in, Chin State, Laaitui gamsung\ntengah singno suankik na ding tawh kisai ahong vel dingin ka sap leh, ei\nlam ki cinlahna hang tawh in hong pai theilo kik hi..\n1992- kumin, Chairman, State Law and Order Restoration Council, Chin State\ntungah ka ngetna tawh kizui in Reforestation Supervisor khat, Tedim\nForestry Department pan in, Laaitui ah hong ki paisak (attached) hi. Nasep\nzong ki pan zo ahih tei hangin, khua pan a ki sam bangin nana ki panpih\nlo ahih manin tawlpi khat zawh ciangin ciahkik hi.\nPasian in ahong ngawhngat nailoh…, Laaituite\nLaaitui khua khantoh na ding in, khat guak pilna leh hanciam zawh bek tawh a piangthei ngei ding thu ahi kei hi. Thumaanna leh Cihtakna tawh i khuazaang mimal kimin theiin, telin, uukin hanciam in sem tek peuh lehang, Pasian in hon ngawhngat nailo ding ahih lamtak, I phawkloh khak ding lung hihmawh huai kasa hi.\n(Hih in, LAAITUI KHUA PICING TAK AA KHANTOH NA DING GELNA sung pan a ki teikhia, aki cing zaw aa a ki puahphakik ahi hi. Ed:)\nPu Pau Mung\nPrevious: Zomi leh ECOSOC Youth Forum 2016\nNext: Theihhuai thu pawl khat


url: =A Lamdang Pasian Kammal :: ZOMI DAILY\nA Lamdang Pasian Kammal\nposted on 21 August 2015 at 5:48 pm Lomkholna: Article, Biakna\n(God’s Wonderful Word)\nLeitung piankhiat zawh laibu tampitak kigelh khinzo in, pawlkhatte bang bu tampi mah kizuakkhia hi. A kizuakzo pen laibu (best-seller) ci in kithupisak mahmah hi. Tua banga a kizuakzopen laibute sungah tu ni ciangciang Lai Siangtho zaha kizuakzo, kikhawngpen laibu om nailo a, Lai Siangtho bu sanga a kikhawng zaw laibu zong om ngeilo lai ding hi. Tua in, Lai Siangtho Pasian kammal ahihna leh a thupitna, a lamdang ahihna hong lahna khat hi ci in ka ciamteh hi.\nLai Siangtho bu, a diakdiak in Late 119, sung sim lehang Lai Siangtho a thupitzia leh a lamdang phadeuh ahihna laigelhpa in na limgen mahmah hi. Late 119 pen Hebia mite laimungpi (alphabet) 22te bulphuha a kigelh, a kigualsuk dimdiam ahi hi. Aneu 1-8 ciang pen Hebia mite laimungpi masa pen ahi aleph tawh kipanin, aneu 9-16 pen Hebia mite laimungpi nihna ahi beth tawh kipana a kigelh hi in, Hebia mite laimungpi khatta in tang 8 ta huam hi. Hih bangin tang 176 a bei dong Hebia laimungpi 22te tawh kipanin na kigelhsuk dimdiam hi.\nLate 119 pen thungetna tawh kisai a kikaikhawm thu honkhat leh Pasian thu lungngaihna tawh kisai kigelhna (a collection of prayers and meditations on the Word of God) ahih zah khatin Pasian kammal pahtawina, genna bekbek kammal kibanglo nam sawm bang laigelhpa in na zang hi. Hih kammal sawmte pen Late 119:122 simloh ah kimu hi. Tua kammal kizangte in mikang lai in anuai a bangteng ahi uh hi:\n1) “Law” (Heb. tôrâh) 25vei,\n2) “Word” (Heb. d???r) 20vei,\n3) “Saying” (Heb. ’imrâh) 19vei,\n4) “Commandment” (Heb. mi?wâh) 21vei,\n5) “Statutes” (Heb. ??qqîm) 21vei,\n6) “Judgment” (Heb. mišpo?) 19vei,\n7) “Precepts” (Heb. piqqû?îm) 21vei,\n8) “Testimony” (Heb. ‘??âh) 22vei,\n9) “Way” (Heb. derek) pen a tam genna (plural) in 5vei, a tawm genna (singular) in 6vei,\n10) “Path” (Heb. ’?ra?) 5vei cih bangin kimu a, Tedim kamin ngeina, thukham, thu, ngeinakip, thupiak, lampi cih bangin kammal tuamtuam tawh kiletkhia hi.\nLate gelhpa in a tunga i gen Pasian kammal sungah a kipahna [delight] (Ps. 119:16, 24, 35, 47, 70, 77, 92, 143, 174), Pasian kammal a itna (vv. 47-48, 97, 113, 119, 127, 132, 159, 163, 165, 167), a zuihna ((vv. 4, 5, 8, 17, 34, 44, 56-57, 60, 67, 88, 100-101, 129, 134, 136, 145, 158, 167-168), a lungngaihna (vv. 15, 23, 27, 48, 78, 97, 99, 148), leh Pasian kammal ah a lungdamna [rejoice] (vv. 14, 74, 162) cih bangin pulakna na nei hi.\nLate laigelhpa bekin Lai Siangtho pahtawi in thupisaklo in, akhang akhang in mi tuamtuam in zong Lai Siangtho na thupisak uh a, na pahtawi den uh hi. Tua bangin kithupisak in mite in a pahtawi kawmkal un, Lai Siangtho bu pen leitung maitang panin mangthang in beimang leh a ut a, a hanciam zong mi tampitak mah na om ngei hi. Bangbang hi taleh Lai Siangtho in Pasian thubu, mihingte kimakaih nading leh kha nuntakna ngah nadinga a kicing Pasian thubu ahih manin kuamah in susia zolo a, pahtawihuai, sinhuai, kanhuai in laibu khempeuh sangin thupizaw a, lamdang mahmah hi. Tua ahih manin hih zahtaka A Lamdang Pasian Kammal kuamah in a suksiat zawhloh Lai Siangtho pen Late 119:129-136 sung siksan in tawmkhat i gen dinga, tua i gen thute tungtawn in eite nuntakna ah a kizang thei ding thuhing pawlkhat gensuk leeng ka ut hi.\nI. Pasian Kammal A Lamdanna (vv.129-130)\nKum 1600 sung bang kigelh laibu hi in, a gelhte zong hun tuamtuam a om mi tuamtuamte hi lai uh a, continent thum panin kigelha, a sunga thu kigente a kitukalh khat beek omlo hi. Tua ahih manin hih banga a lamdang Lai Siangtho, a sim mi khat in ama nuntakna ah Pasian kammal a lamdang takpi ahihna tel ding hi.\nA. Pasian Kammal in Kicing in Lamdang Hi (v.129)\nPiancil bu panin a banban in lemin Kilaakna bu dong lem lehang eite nuntak nadinga kisam theihhuai thu khempeuh kimu thei hi. Mihingte nuntak nadinga a kisam thuteng Lai Siangtho in hong hilh hi. Lai Siangtho bukim in eite biak Pasian pilna kicing hong lak hi. Tua ahih manin Lai Siangtho sunga thu simloh thu dang behlap kullo, zong guanbeh kul selo in amah leh amah in a kicingsa ahi hi. Pitazuh in na khempeuh Pasian kiangpan ahihna leh a kicinna hi bangin hong gen hi, “Ama vangliatna leh ama hoihna tawh eite hong sampa i theihna tungtawnin nuntakna leh Pasian sut nading tawh kisai na khempeuh ama vangliatna tawh eite hong piazo hi. Amah in a thupi mahmah leh a manpha mahmah kamciamnate tua vangliatna mah tawh hong piazo hi. Tua kamciamte tungtawn in a hoihlo lunggulhnate hanga a piang hih leitung siatna tawh kipelhin Pasian pianzia na tan theih nading uh ahi hi” (2 Peter 1:3-4). Tua ahih manin a kicingsa Lai Siangtho beelin, thupi ngaihsut ciat ni.\nB. Pasian Kammal in Telnop in Lamdang Hi (v.129)\nLai Siangtho pen naupangno khat nangawn in a teltheih dingin a kigelh ahih manin telnop hi. Mihingte kisap leh zuih ding thute hong gena, tua khit ciangin Lai Siangtho gen banga azui nuamlo mite in mailam ciangin a tuahkhak ding thute zong genin, azui mite ngah ding thuphate zong hong gen hi. Tua bek thamlo in lawhsapna, tuahsiatna, cihmawhna, hihkhialhna anei mi khatin a kibawlphat theih nading thute zong kigelh hi. “Lai Siangtho buppi Pasian humuap hi a, thuhilh nading, mawhna kiphawksak nading, kibawlphat nading leh dikna thu a kipattah nadingin a manpha hi. Tua in Pasian mipa picinga na hoih khempeuh a sep theih nading ahi hi” (2 Tim. 3:16-17).\nC. Pasian Kammal in Thuthak Hong Musak in Lamdang Hi (v.130)\nA tunga i genna ah Pasian kammal in eite aa dingin kicingin kisapnateng hong piathei, piazo hi ci in gen hi hang. Hih munah a gen thu in Pasian kammal in thu namnih hong piak behna thu na gen hi. Tuate in khuavak leh theihtelna ahi hi, “Nangma thute hon khiatna in khuavaksak a, thu theilote thu theihtelna a guan hi” (Late 119:130). A cihnopna ah Pasian kammal Lai Siangtho bu leemin, simin hi lehang, tua in eite lungsim hong vaksak in thuthak theih theihna hong guan hi a ci hi. Worker’s Hospital, Yangon ah Nipi ni simin Kawlpau tawh kikhopna ka neiden uh hi. Tua kikhopna sunga a kihelden nupi khat tungah Kawl Lai Siangtho khat ka pia ngei hi. Tua nu in “Sia aw, nong Lai Siangtho piak hoihsa lua ka hih manin a siat ding ka lauthawnga, singkuang sungah hoihtakin ka kem hi” hong ci hi. Lai Siangtho bu pen simlo, leemlo in singkuang sung peuhah gawl ding hilo hi. Inn kikhakcip bikbek a mial mahmah khat a kongkhakte, a padenpaukte i hon ciangin a sung hong taang pempam pahin a sunga om van khempeuh kiciantakin i muh theih mah bangin, Pasian thubu hongkhia in eima sungah khuavak bangin hong taang leh i theih ngei nailoh thuthuk tampi i thei ding hi. Khuavak in innsung niinte hong muhsak bangin Lai Siangtho bu lem a, simna in eite sunga om a hoihlo nate hong musak in tua panin i kisiansuah dan ding kitheipan ding hi. Innsung a om vante kigual sitsetlo (disorder) a, a kithehthaang zeizaite mei hong taan ciangin kimupah sitset a, hoihtak in i gual sitset thei ta hi. Tua bek thamlo in innsung ah khua hong vak ciangin i lampai nading mun hoihtak in honglak ding hi. Late 119:105 sungah “Na thu in keimah lam hong lak meivaak hi a, ka paina lampi ah khuavak ahi hi” ci hi.\nEite sunga hong taang ding khuavak pen Lai Siangtho simlohna tawh sumit in khuamial sungah ki om thei a, ahih kei leh Lai Siangtho mah sim tangtang in khuavak in eite hong taanin, kha lamah i picin theih nadingin thuthak nono thei a, lungnuam takin om theih nadingin mimal khatciat in teeltheihna (choice) i nei hi. Late laigelhpa in Lai Siangtho simna, lungngaihna, itna, zahtakna in ama pilna a khansaklam theilua ahih manin “Na thuhilhnate lamdang mahmah a, ka lungsim khempeuh tawh tuate ka zui hi” (Late 119:129) na ci hi.\nII. Pasian Kammal Bulphuha Kalsuanna (vv.131-135)\nPasian kammal pen lamdang mahmah cih bang ciang beka theih ding hilo in, tua a lamdang Pasian kammal tungah kinga in, bulphuh in nei a, i kalsuan ngam ding thupi ding hi. Lai Siangtho lui sungah Daniel leh a lawmteng thum bangin a gamtatna khempeuh vuah Pasian kammal tung bek mah na bulphu uha, midangte in mawhsakna thu tuamtuam a gen uh hangin Pasian kammal mah na ultungsak pen uh ahih manin, Pasian in na laamsang hi. Daniel bang ci lehang 605 B.C. panin 539 B.C. ciang dong Babylon gamah ulian khatin na om hi. Pasian kammal mah lenkip in Pasian tungah a na kingakh man ahi hi. Pasian kammal bulphuh a kalsuan mi khat nuntakna in niam cihbang omlo hi.\nA. Pasian Kammal Lunggulhna (v.131)\n“Na thupiaknate ka lunggulhna in, ka kam ka in ka lei ka kha hi.” A kammal zatte tungtawnin ngaihsun lehang mi khat peuhin tui duhlua in a dangtaak mahmah a, tui a muhphet in a bawhpah laplap dan a gennuam hi. Naupang no gilkial khatin a nu nawi a teep ahi a, nawithawl khat peuhpeuh a muh ciangin a bawhpah buatbuat danin Christian khatin Pasian kammal lunggulh ding kisam hi. “Na khantoh theih nadingun, naungeek suaktungte bangin, kha lam nawizu siangtho na lunggulh un” (1 Peter 2:2). “Sakhi in lungtui luang sialsial a lunggulh bangin…” (Late 42:1) Pasian kammal lunggulh ding ahi hi.\nB. Pasian Hehpihna Lunggulhna (vv.132-133).\n“Nangmah hong itte tungah na hih ngei bangin kei lamah hong kihei inla, hong hehpih in” (v. 132). Late laigelhpa in Pasian hehpihna in a ma tungah tungin, tua mah tawh a kalsuan ding lunggulh penin nei hi. Pasian hehpihna, Pasian ompihna a lungngulh theilo mi in kha lamah a si hi ding hi. Pasian lunggulh nopna a beisak thei nadangte paihkhiat kul ding hi. Leitung gualnopna bek lunggulhna, leitung nate nungzuihna in Pasian maipha ngah nading hong dal thei hi. Pasian ompihna leh Pasian gam a thuukzaw a i theih nadingin sun leh zanin Pasian i lunggulh ding kisam hi (Late 63:5, 6). “ Nong ciamsa bangin ka puk nading panin hong kem inla…” (v.130). Topa mahin makaih in lamlak a, khamuangtaka a kalsuan ding pen Late gelhpa lungngulh ahi hi. “Mi khat kalsuannate Topa kiangpan hi a, Ama lungkim banga a gamtapa Amah in kipsak hi” (Late 37:23). Topa in ama zat theih dinga kipia mite lunggulh a, a kipia taktak mite mah zang pah hi. Tu ni in eite lunggulh in bang ahi hiam?\nC. Pasian Thupha Lunggulhna (vv.134-135)\n“…Kei hong nengniamte kiang panin kei hong honkhia in” (v.134). Laigelhpa in a lungsim sungah a kihotkhiat ding lamen ngeungau leh kilawm ka sa hi. “…Kei tungah siatna gualzosak kei in” (v. 133) na ci hi. “Na na sempa tungah na maitang hong taangsak in…” (v.135) ci in Pasian tungah na ngen hi. A cihnop bulpi in Pasian in amah thupha a piak ding lungulh hi. Laigelhpa in Pasian ngeinakipte kemcing in zui a, Pasian kiang panin zong thupha na lamen ngam hi. Tu ni in Pasian thupha deihin kilunggulhtek hi. Pasian in thupha hong piak theih nadingin eite in Pasian tawh i kithuukkholh hiam? Pasian kammal i thupi ngaihsut hiam? Mizo gama i sanggamte nungak tangval, nupi papi cih om tuanlo in a kikhop uh ciangun Lai Siangtho tawitek in sim uh hi. Tu lai khangthak ka theih pawlkhatte in Lai Siangtho tawi a sim ding zumhuai sa uh hi. Lai Siangtho biakinn ah kenga simna pen zumhuailo in piangthak hing kici na pi biakinn pai ciangin Lai Siangtho bu kenloh pen a zumhuai pen leh a haivai pen ahi hi. Korea mite in Pasian thupha a san ding mah uh ahi hi. Banghang hiam cihleh a khuasung vakna uh meileeng sung nangawn ah nungak tangval, nupi papi in Lai Siangtho puaciat uha, sim tangtang mawk uh hi. Thupha ngahloh theihloh ahi hi.\nIII. Pasian Kammal Bulphuha a Kalsuanlote (v. 136)\nA. Lainat Luatna\n“Mite in nangma thu zuilo uh ahih manin…” (v.136a). Late laigelhpa in Pasian kammal lamdang a sak luatna hong genin, tua khit ciangin Pasian kammal sungah kidiah in nuam a saknate hong gena, tuateng khit ciangin tua banga a lamdang Pasian thu a zui nuamlote thu ngaihsun in a lainatna thu hong gen hi. Mihingte in Pasian thukhamte palsat khinta uh hi. Amaute aa dingin hell khuk sung bek omlai hi. Nisim naisim in hell lam zuanin mi tampitak pai uh hi. Tua mite hehpih huai uha, lainathuai mahmah hi. Lai Siangtho in mihingte nuntakna kikhelsak thei ahihna a thei nailo mite tungah genhuai mahmah hi. Lainatna lungsim nei in eite hih theihna lam khat teitei panin, mapang ciatin na i sep ding thupi mahmah hi.\nB. Luitui Luang Bangin\n“…ka khitui hawkluan in a luang hi” (v.136b). Late laigelhpa in hih zahtaka a manpha Pasian thu mite in a theihloh lam a theih ciangin na sa in, vei mahmah a, lainatna khitui luangsak (tears of compassion) hi. Khitui luangsak liangin kha mangthangte itin, vei ding hun hi ta hi. Zeisu mahmah in, “Mihopite a muh ciangin hehpihhuai sa hi…” (Matt.9:36).\nChristian laphuaksiam minthang mahmah ahi Fanny J. Crosby (1820-1915) in a laphuah “A Sia Ding Honkhia In” (Rescue the Perishing) cih la sungah hih bangin laimal na gualsuk hi.\n“A sia ding honkhia in,\nA si ding donin,\nMawhna leh sihna panin dokkhia in,\nKah in lamkhial mite phongin a pukte,\nZeisu hotna theisak in amaute”\nci in la na phuak hi.\nPasian thubu Lai Siangtho in nuntakna hong tun laibu hi a lamdang hi. Hong gen bangin zui ciat ni. A thei nailote theisak ni. Lamkhial a om, lampai nading a theilote lamman hilh ni.\nYangon 11181, Myanmar.\nPrevious: Aksa Taangciim – 1 ~ Hau Za Cin\nNext: Muanpu leh Manno – 1 ~ Hau Za Cin


url: =Pate’ tungah laikhak :: ZOMI DAILY\nposted on 3 January 2015 at 7:34 am Lomkholna: Article, DavidTuang\nI zi leh i tate in midangte’ lakah hong phatphat nuam in,i hoihna thu gennuam tawntung uh hi.Tua bang hi napi-in,zi leh tate in,i hoihna thu a gengen ding uh a om loh khak ding pen dahhuai mahmah leh khasiathuai mahmah hi.\nPate’ siam manin,innkuan nopsak nading kipan a,pate’ ginatloh manin innkuan sung buaina kipan thei hi.Pate pen innkuan sung lutang ahih mah bangin,Pate’ makaih siamna tawh 80%(za-ah sawmgiat)bang innkuan sung nopna piang zo hi.\nTua ahih manin,Pa khat i hihna tawh i dinmun limtakin ngaihsun pha in,zi leh tate’ adingin hoih takin panmun lakik a,Pasian’ deihna tawh kituak in,i innkuan sung makaih in,i khansuah ding kisam mahmah hi.\nNek leh dawn,zat ding sum leh paai cihte ah, zi leh tate i khansuah zo phial zongin,kha thu(Pasian thu)lamah zi leh tate pantah zo loin,i khan’suah zo kei leh, “PA HOIH/PA CINGTAAK,” khat kisuak zo ngei lo ding a,i innkuan sungah buaina hong omom lel ding hi.\nZi leh tate adingin zu nene Pa leh zu nelo Pa cihte pen muhna kinak lamdan’ mahmah a,Zu ane lo Pa,a anei khate leh zu nene Pa anei khate’ lungdamna leh lungnopna nakpi takin kilamdang hi.Zi leh tate in,ei(Pate)sangin amuan zawk uh om tuan lo a,a lametna uh leh akisak davidtuangtheihpih pen uh Pate ihih manin,a muanhuai leh a belhtaak Pa,i hih zawh nading i hanciam tawntung ding kisam hi.\nZi leh tate lungkim/lungdam nading leh Pasian mahmah in,Innkuan lutang in hong koih ahihnate phawkin,lim takin thu ngaihsun a,Pasian zahtak in,zi leh tate hoihna lamah a makaih zo, “Pa hoih” khat i suah zawh nadingin,han lung ciamin,maciang suan leeng,van gam malep,innkuan sung nuam pen(Jesu nei kimin,Pasian zahtak ciat leeng,vangam malep innkuan sung nuam pen)!\nPate khempeuh tungah Topa’n cidamna,khansauna leh zi leh tate hoihna lamah makaih zawhna thupha hong pia ta hen. Amen!\nPrevious: Jesu in hong lawn leh ~ Dr. Ngul Khan Pau\nNext: Nelson Mandela (1918-2013) ~ Hau Za Cin